Γυναικεία ρούχα BSB για το Χειμώνα 2021-2022 - Kliktv.gr\n12 Οκτωβρίου 2021 061\nΟ καιρός έχει κρυώσει και είναι η τέλεια περίοδος για να δεις τι θα φορέσεις το φετινό χειμώνα! Σίγουρα, μόλις σκέφτεσαι γυναικεία ρούχα το μυαλό σου πηγαίνει κατευθείαν στην ελληνική εταιρεία BSB που το όνομα της είναι συνώνυμο της μόδας. Τα νέα ρούχα BSB για το χειμώνα 2021-2022 έχουν κυκλοφορήσει και είναι όλα υπέροχα!\nΗ νέα collection της BSB περιλαμβάνει όλα όσα χρειάζεσαι το φέτος το χειμώνα για να κυκλοφορείς στιλάτη. Τα κομμάτια είναι όλα ένα κι ένα και φυσικά με τη γνωστή ποιότητα BSB που δεν απογοητεύει εδώ και χρόνια! Ανακάλυψε λοιπόν τα νέα γυναικεία ρούχα BSB για το Χειμώνα 2021-2022!\nΝέα χειμωνιάτικη collection BSB για το Χειμώνα 2022\nΠανωφόρια BSB για το Χειμώνα 2021-2022\nΤα χειμωνιάτικα πανωφόρια αποτελούν για πολλές από εμάς μεγάλη αγάπη. Εξάλλου, η γκάμα τους είναι τόσο μεγάλη, από παλτό και γούνες μέχρι άνορακ και δερμάτινα μπουφάν. Η νέα collection BSB περιλαμβάνει τα πάντα! Θα βρεις λοιπόν κλασικά παλτό σε basic χρώματα αλλά και σε τολμηρά print αν θέλεις να κάνεις ένα statement το φετινό χειμώνα. Ακόμα, δε λείπουν τα κομψά και ζεστά γουνάκια σε ποικιλία χρωμάτων για τις κρύες μέρες και νύχτες του χειμώνα.\nΑν πάλι θέλεις να εμπλουτίσεις τη συλλογή σου με ένα πιο sportive πανωφόρι τότε θα βρεις πολλά πουπουλένια μπουφάν, από κοντά μέχρι πιο μακριά. Επιπλέον, τα κομψά σακάκια και ζακέτες δεν απουσιάζουν από τις νέες κυκλοφορίες ώστε να καλύψουν κάθε ανάγκη σου!\nΔες επίσης: Γυναικεία ρούχα Zara για το Χειμώνα 2021-2022\nΧειμωνιάτικα φορέματα και φούστες BSB για το 2021-2022\nΤα φορέματα και οι φούστες είναι τέλεια κομμάτια τόσο για business looks όσο και για καθημερινές βόλτες αλλά και για τις πιο επίσημες περιστάσεις που ενδέχεται να έχεις το χειμώνα. Έτσι, στη νέα collection της BSB θα βρεις πλεκτά φορέματα και φούστες για πρωινές βόλτες ή για το γραφείο.\nΦυσικά, δε λείπουν και τα δερμάτινα φορέματα και φούστες που μπορούν να δώσουν στο outfit σου μια πινελιά πολυτέλειας. Ακόμα, αν ψάχνεις κάτι πιο καλό θα βρεις φορέματα με λούρεξ κλωστή, με διαφάνειες, με σατέν ύφασμα καθώς και πλισέ φούστες που συνδυασμένες με ένα πουκάμισο συνθέτουν ένα μοντέρνο και στιλάτο look.\nΌσον αφορά τα patterns, και φέτος κυριαρχούν τα animal prints όλων των ειδών, όπως το snake print αλλά και το zebra print.\nΔες επίσης: Νέα γυναικεία collection H&M για τον χειμώνα 2021-2022\nΠουλόβερ, πουκάμισα και τοπ BSB\nΣίγουρα κάθε χρόνο προσθέτεις στην χειμερινή ντουλάπα σου μερικές μπλούζες και πουλόβερ. Αν αγαπάς τα πλεκτά, φέτος στα BSB θα βρεις μια μεγάλη ποικιλία σε πουλόβερ όλων των στυλ και όλων των χρωμάτων έτσι ώστε να τα συνδυάζεις εύκολα με τα παντελόνια σου! Επιπλέον, τοπ με κοψίματα είναι πολύ της μόδας φέτος και θα βρεις αρκετά στα BSB!\nΤα κομψά πουκάμισα, είτε από πιο απλό ύφασμα είτε από δαντέλα για πιο σικ σύνολα δεν λείπουν. Ακόμα, ένα πλεκτό γιλέκο πρέπει οπωσδήποτε να μπει στο καλάθι των αγορών σου. Μην παραλείψεις να ρίξεις μια ματιά στα υπέροχα σατέν τοπ για να τα συνδυάσεις με παντελόνια και φούστες και να αναβαθμίσεις το outfit!\nΔες επίσης: Χειμωνιάτικες γυναικείες τσάντες ΚΕΜ 2022\nΠαντελόνια BSB για το Χειμώνα 2021-2022\nΤα παντελόνια φοριούνται όλες τις ώρες! Γι’ αυτό και θα βρεις παντελόνια όλων των στυλ στις νέες κυκλοφορίες της BSB. Τα δερμάτινα παντελόνια σίγουρα κυριαρχούν αφού υπάρχουν σε όλες τις γραμμές. Θα βρεις όμως και κλασικά chino παντελόνια, ζιπ κιλότ, κολάν, πλεκτά παντελόνια και φυσικά τζιν!\nΣίγουρα θα έχεις ήδη βρει τί θέλεις να αγοράσεις αλλά μην ξεχνάς ότι έχεις πάρει μόνο μια ιδέα από ολόκληρη την collection. Για να δεις όλα τα χειμωνιάτικα ρούχα BSB επισκέψου την επίσημη σελίδα της εταιρείας bsbfashion.com/gr και κάνε τις αγορές σου!\nThe post Γυναικεία ρούχα BSB για το Χειμώνα 2021-2022 appeared first on ediva.gr.\nΤο Διαβάσαμε Γυναικεία ρούχα BSB για το Χειμώνα 2021-2022\nΕΡΤ: Αποχώρησε κορυφαίο στέλεχος (photo)


Με Άλλα Μάτια : 2016-11-06\nΕΛΠΙΖΩ Ο ΠΡΟΕΔΡΟΣ -ΠΛΕΟΝ- ΤΡΑΜΠ ΝΑ ΕΧΕΙ ΑΝΑΘΕΩΡΗΣΕΙ ΠΟΛΛΑ\nΑν ήταν μυθιστόρημα, θα έγραφε : « Ο Ντόναλντ Τραμπ έφτασε το μεσημέρι της 20ης Ιανουαρίου του 2017,με την προεδρική λιμουζίνα στο Λευκό Οίκο, διασχίζοντας γρήγορα τη Λεωφόρο Πενσυλβάνια , όπου διάφορες ομάδες «διαφωνούντων» τον αποδοκίμαζαν καθώς δεν είχαν ακόμη χωνέψει το αποτέλεσμα παρά το ότι είχαν περάσει κοντά δυόμιση μήνες. Μπήκε από την Κεντρική Πύλη στο νούμερο 1600 της Λεωφόρου, τοποθεσία που είχε επιλεγεί το 1792 από τον Πρόεδρο Τζωρτζ Ουάσινγκτον και τον αρχιτέκτονα και μηχανικό Πιερ Λ' Ανφάν. Πρώτος κάτοικος του Λευκού Οίκου έγινε την 1η Νοεμβρίου 1800 ο δεύτερος Πρόεδρος των ΗΠΑ, Τζων Άνταμς με τη σύζυγό του.\nΣυνοδευόμενος από την πανέμορφη και εντυπωσιακή Σλοβένα τρίτη σύζυγό του Μελάνια Κνάους, τα πέντε παιδιά του και τον εγγονό του, ο Ντόναλντ Τραμπ, 45ος Πρόεδρος των Ηνωμένων Πολιτειών κατευθύνθηκε στο Προεδρικό Γραφείο. Του άνοιξαν την πόρτα, πριν μπει ζήτησε να τον αφήσουν για λίγο μόνο, «έβαλε πόδι» στο Οβάλ Γραφείο και πήγε στην εντυπωσιακή τζαμαρία , στάθηκε για λίγο ανάμεσα στις δυο σημαίες, την Αμερικάνικη και την Προεδρική, είπε ότι είπε «από μέσα του» και μετά, κάθισε στη δερμάτινη, με λεπτά «χέρια» προεδρική πολυθρόνα, ακούμπησε τους αγκώνες του στο γραφείο, έπιασε με τα δυο του χέρια το κεφάλι του και είπε : « Here you are Donald. No more bullshit» . Δε …ελεύθερη μετάφραση : « Εδώ είμαστε Ντόναλντ. Τέλος οι μαΚακίες».\nΚαι αυτό δεν απέχει και τόσο πολύ από την αλήθεια. Διότι ο Τραμπ – και ο κάθε Τραμπ εδώ και διακόσια τόσα χρόνια- έχει πει απίστευτες και αναρίθμητες «μαΚακίες» στην προεκλογική περίοδο. Αλλά μπαίνοντας στο Λευκό Οίκο, πηγαίνοντας στο Οβάλ Γραφείο και καθήμενος για πρώτη φορά στην προεδρική πολυθρόνα ( διαφορετική κάθε φορά φαντάζομαι) αποκλείεται να μην «ένοιωσε κάτι». Δεν υπάρχει πιθανότητα ο Τραμπ που έμπαινε στο 1600 της Λεωφόρου Πενσυλβάνια να ήταν ο ίδιος Τραμπ που λίγα λεπτά αργότερα καθόταν στο Προεδρικό γραφείο . Σχεδόν όλα θα είχαν αλλάξει. Ήταν πια ο πρόεδρος των Ηνωμένων Πολιτειών και …τέρμα τα αστεία.\nΣε μια πλειάδα ζητημάτων, λόγων, λέξεων, επιχειρημάτων θα είχε κάνει πολλά βήματα πίσω. Και σε μιαν άλλη πλειάδα πολύ σοβαρών θεμάτων, προβληματικών καταστάσεων, απόψεων και θεωρήσεων, θα έπρεπε να κάνει ΣΧΕΔΟΝ αυτόματα πολλά βήματα εμπρός.\nΔεν θέλω αυτή τη στιγμή να κάνω μικροπολιτική και να αρθρώσω ευκαιριακό πολιτικό λόγο που άκουγα από τους επαγγελματίες της πολιτικής και της δημοσιογραφίας επί τόσους μήνες. Δεν μπορώ να κάνω αφ' υψηλού κριτική. Διότι η καρέκλα του αρχηγού της παγκόσμιας υπερδύναμης των ΗΠΑ πρέπει να έχει από μόνη της κάποιες …ιδιότητες. Δεν ξέρω τι είδους πρόεδρος θα είναι ο Τραμπ. Τι είδους και τι ποιότητας συμβούλους θα έχει επιλέξει. Ποιες θα είναι οι προτεραιότητές του. Ξέρω όμως ότι όποιος κι αν ήταν αυτός που θα καθόταν στις 20 Ιανουαρίου στην καρέκλα του Προέδρου των Ηνωμένων Πολιτειών, θα αντιλαμβανόταν ότι « Τέλος τα ψέματα. Τώρα είμαι Πρόεδρος».\nΚι αφού είναι πρόεδρος, θα πρέπει να ξανασκεφτεί όσα έχει πει – και ο ίδιος και ο αντιπρόεδρός του- για την Ελλάδα και κυρίως για το θέμα του ελληνικού χρέους.\n«Εμείς δεν έχουμε καμιά δουλειά με την Ελλάδα. Ας αφήσουμε τη Γερμανία να ασχοληθεί με το θέμα αυτό, που άλλωστε το γνωρίζει καλύτερα. Ή ακόμα και τον Βλαντιμίρ Πούτιν και τη Ρωσία. Αυτοί μπορούν να χειριστούν την κατάσταση», είχε πει ο μεγιστάνας σε συνέντευξή του, κατά τη διάρκεια της προεκλογικής του εκστρατείας.\nΜάλιστα, αρκετές φορές ο Τραμπ είχε τονίσει ότι η Ελλάδα είναι μια προβληματική χώρα, λέγοντας πως ήταν λάθος της το ότι έμεινε στο ευρώ. «Η Ελλάδα θα έπρεπε να έχει γυρίσει στο εθνικό της νόμισμα. Ήταν ο μόνος τρόπος για να καταφέρει να ορθοποδήσει, πιθανότατα. Δεν βλέπω πώς μπορεί να το κάνει τώρα», είχε δηλώσει ο νέος πρόεδρος των ΗΠΑ.\nΤον περασμένο Μάιο, δε, μιλώντας στο CNBC, ο μεγιστάνας είχε ρίξει στο τραπέζι το... σχέδιό του για το εθνικό χρέος των ΗΠΑ, κάνοντας ειρωνική αναφορά στη χώρα μας. «Ας αντιγράψουμε την Ελλάδα. Θα ζητήσουμε από τους πιστωτές κούρεμα ή μείωση της ονομαστικής αξίας του χρέους μας», είχε πει.\nΑλλά και ο Μάικ Πενς, ο νέος αντιπρόεδρος , είχε πει, μιλώντας σε ψηφοφόρους του κόμματος και προσπαθώντας να πείσει πως οι Δημοκρατικοί καταστρέφουν τις ΗΠΑ: «Μήπως θέλουν να μας κάνουν μια χρεοκοπημένη χώρα όπως η Ελλάδα;».\nΕλπίζουμε όλοι ότι ο «νέος Τραμπ» ως πρόεδρος των ΗΠΑ, θα έχει αναθεωρήσει πολλά.\nΑναρτήθηκε από Mε Άλλα Μάτια στις 10:25 π.μ.\nΔΕΙΠΝΟ ΣΤΟ ΣΚΟΤΑΔΙ. Η ΠΡΟΕΤΟΙΜΑΣΙΑ ΕΝΟΣ ΕΘΕΛΟΝΤΗ.\nτης Χρυσάνθης Γεωργαντά,\n"Τα μάτια κλείστε. Γλυκά ακουμπήστε στην κουπαστή..." όπως λέει και ένα τραγούδι.\nΚαι κλείνεις τα μάτια, για να ταξιδέψεις σε «άλλες πολιτείες», όπως θα έλεγε ένα άλλο τραγούδι.\nΜέρες, εβδομάδες ή και μήνες περίμενες αυτήν την ώρα. Μπορεί να δουλεύεις, να σπουδάζεις ή να έχεις ένα σορό πράγματα, άλλα αγωνιούσες για το πότε θα ξαναγίνει. Και να το!\nΔείπνο στο σκοτάδι!\nΑυτόματα, τα ενδο-δειπνιακά αστεία ξεκινούν και οι εθελοντές μετρούν "παλαιότητα δείπνων", όπως οι φαντάροι στο στρατό.\n-Ποιος είμαι εγώ; Εγώ έχω κάνει Δείπνο σε Τρίπολη! 1ο Δείπνο στην Πελοπόννησο!\n-Ποια Τρίπολη; Εγώ έχω κάνει στην Αθήνα! Με αμαξίδια στην αίθουσα για πρώτη φορά! Πρώτη φορά, για την Ελλάδα, Δείπνο στο σκοτάδι προσβάσιμο!\n-Καλά, σοβαρά μιλάτε; Εγώ ήμουν στο 1ο Δείπνο πανελλαδικά, στο Ηράκλειο Κρήτης!\n-Παιδιά, ηρεμήστε. Εδώ μιλάει η εμπειρία. Τρίπολη, Αθήνα, Θεσσαλονίκη και Κρήτη! Έχω οργώσει την Ελλάδα! Παραμεθόριο έκανα! Συν ότι άκουσα το τραγούδι που γράφτηκε για το Δείπνο στο σκοτάδι, με ομώνυμο τίτλο, φυσικά. Α! Μην το ξεχάσω! Είχα εξυπηρετήσει ξενόγλωσσους συμμετέχοντες! Τέλος! Επόμενος στόχος: Κύπρο!\nΚαι συνεχίζουν τα αστεία και οι ιστορίες...Βασική διαφορά: Οι εθελοντές ελπίζουν να μην τελειώσει η «θητεία» τους και εύχονται να συνεχίσουν να "Δειπνούν".\nΓια τους εθελοντές το Δείπνο δεν είναι μόνο μια βραδιά. Είναι εβδομάδες προετοιμασίας. Ψυχολογικής, σωματικής και πνευματικής! Είναι status ζωής, ένα lifestyle που το ζεις μία φορά και αμέσως γίνεται ένα με το "είναι" σου!\nΚαι αυτός είναι ο λόγος που αυτή παρέα εθελοντών, όλο μεγαλώνει. Συνέχεια προστίθενται νέοι φίλοι. Μία παρέα που αγαπάει τις προ(σ)κλήσεις και στόχο έχει μέσα από μια βιωματική βραδιά να βοηθήσει τους συμμετέχοντες να δουν με διαφορετικό τρόπο.\nΝα δουν... μέσα στο σκοτάδι!\nΑπό μόνη της η φράση είναι ελπιδοφόρα, είτε κυριολεκτικά, είτε μεταφορικά.\nΛίγο πριν την βράδια του κάθε Δείπνου υπάρχει το γνωστό - για τους βετεράνους εθελοντές - πρωτόκολλο. Πρόβες, Πρόβες και μαντέψε... Πρόβες!\nΈχεις μάθει κάθε τραπέζι του μαγαζιού με κλειστά μάτια και μπορείς σχεδόν να παίξεις κυνηγητό στο σκοτάδι. Όπως έκανε μικρός ο συντονιστής των Δείπνων, Βαγγέλης Αυγουλάς.\nΤέλος, ετοιμάζεις τα τραπέζια ομοιόμορφα ("στο κέντρο, είπαμε, η σαλάτα;"), φοράς το αγαπημένο σου μπλουζάκι, ακούς το βασικό πρωτόκολλο του Δείπνου από τον συντονιστή, παίρνεις μία βαθιά ανάσα και.....\nΤρία! Δύο! Ένα!\nΗ προετοιμασία έληξε. Τώρα ξεκινά η δράση.\nΓνωρίζεις πως όλα θα πάνε εξαιρετικά καλά!\nΜιας και κάθε Δείπνο στο Σκοτάδι είναι..."μια νύχτα μια τρελή βραδιά που λάμπουν τ' άστρα λάμπει κι η καρδιά"\nΑναρτήθηκε από Mε Άλλα Μάτια στις 9:57 π.μ.\nΤΟ 9ο ΔΕΙΠΝΟ ΣΤΟ ΣΚΟΤΑΔΙ ΤΑΞΙΔΕΥΕΙ ΣΤΟ ΗΡΑΚΛΕΙΟ ΓΙΑ ΤΟ ΔΙΚΑΙΩΜΑ ΣΤΗ ΖΩΗ!\nΜια κοινωνική και συνάμα εκπαιδευτική, πρωτότυπη και βιωματική εκδήλωση, έρχεται για 5η φορά στην Κρήτη, το βράδυ του Σαββάτου 3 Δεκέμβρη 2016, ανήμερα της Παγκόσμιας Ημέρας Ατόμων με Αναπηρία!\nΜε την παρακίνηση «Κλείσε για λίγο τα μάτια και…δες τον κόσμο αλλιώς»,\nΟ Σύλλογος Τριτέκνων Ηρακλείου, η Νεολαία του Πανελληνίου Συνδέσμου Τυφλών και το κοινωνικοπολιτικό blog «Με Άλλα Μάτια» ( http://meallamatia.blogspot.com ), σας προσκαλούν να ζήσετε μια πρωτότυπη βιωματική εμπειρία σε ευρωπαϊκά πρότυπα!\nΣάββατο 3 Δεκεμβρίου 2016 στις 20:30, ελάτε να φάμε, να πιούμε και να διασκεδάσουμε, αφήνοντας την όραση σας έξω από το μαγαζί!\nΔείπνο στα «τυφλά», στην Έπαυλη (Ειρήνης & Φιλίας 185, 5ο χλμ. Ηρακλείου – Μαλάδων)\nΣβήνουμε για λίγο τα φώτα και με τη βοήθεια εκπαιδευμένων εθελοντών, φωτίζουμε της ψυχές μας και προκαλούμε τις υπόλοιπες αισθήσεις μας!\nΤιμή πρόσκλησης 15 ευρώ με πλήρες μενού και απεριόριστο κρασί / αναψυκτικά\nΤα έσοδα της εκδήλωσης θα διατεθούν υπέρ του Συλλόγου ΑμεΑ «Δικαίωμα Στη Ζωή», σύλλογος που θέλει να επαναλειτουργήσει το Κέντρο Αποκατάστασης ΑμεΑ που διατηρεί στα Καλέσα, καθώς και να εγκαινιάσει τη νέα θεραπευτική του δομή στο Θραψανό.\nΣτο τέλος της εκδήλωσης θα ανάψουν τα φώτα και θα ακολουθήσει γλέντι ως το πρωί, με το συγκρότημα του Γιώργου Βρέντζου (Κάτης) στα Κρητικά και μετά με DJ και μοντέρνους χορούς!\nΗ εκδήλωση πραγματοποιείται με την πολύτιμη στήριξη της Περιφέρειας Κρήτης και του Περιφερειάρχη κ. Σταύρου Αρναουτάκη, ενώ μοναδικός χορηγός είναι ο Συνεταιρισμός Φαρμακοποιών Κρήτης (ΣΥ.ΦΑ.Κ.)!\nΧορηγοί Επικοινωνίας: Κρήτη TV, Παιδικό Ραδιόφωνο “Family” 89,5fm, Ρ/Σ 984fm, Εφημερίδα «Νέα Κρήτη».\nΌλο το προωθητικό υλικό της εκδήλωσης εκτυπώθηκε αφιλοκερδώς από τι; εκδόσεις ΙΤΑΝΟΣ.\nΠρόκειται για το 9ο Πανελληνίως «Δείπνο Στο σκοτάδι», με στόχο αυτή τη φορά τα 250 άτομα, για το ρεκόρ συμμετοχής στην Κρήτη!\nΤο «Δείπνο στο σκοτάδι» αποτελεί ένα διαδραστικό, πολύ όμορφο ταξίδι στον κόσμο των αισθήσεων, μία μοναδική βιωματική εμπειρία που θα μείνει πραγματικά αξέχαστη σε όσους θα έχουν την ευκαιρία να παραβρεθούν στην εκδήλωση. Ξυπνά κι οξύνει τις υπόλοιπες αισθήσεις, πλην της οράσεως, ενώ βοηθά επίσης τον κόσμο να ευαισθητοποιηθεί και να κατανοήσει καλύτερα την κατάσταση και την καθημερινότητα μιας μεγάλης ομάδας συνανθρώπων μας. Σημειώνεται ότι, οι σερβιτόροι που θα καθοδηγούν και θα σερβίρουν τους καλεσμένους είναι ειδικά εκπαιδευμένοι τυφλοί και βλέποντες εθελοντές, στα πρότυπα των Ευρωπαϊκών «Dinner in The Dark». Οι παρευρισκόμενοι εκείνο το βράδυ, καλούνται να δειπνήσουν –με πλήρες μενού- στο απόλυτο σκοτάδι, λαμβανομένων εκ των προτέρων όλων των απαραίτητων μέτρων ασφαλείας –τηρούνται ευρωπαϊκές προδιαγραφές-, αφήνοντας για λίγο στην άκρη την όραση τους! Μέχρι σήμερα, τη διοργάνωση έχουν απολαύσει πάνω από 1.600 άτομα ανά την Ελλάδα!\nΘυμηθείτε τι έγινε στην τελευταία εκδήλωση στο Ηράκλειο!\nΔΙΠΛΑ ΣΤΑ ΠΑΙΔΙΑ ΠΟΥ ΠΑΛΕΥΟΥΝ ΜΕ ΤΟΝ ΚΑΡΚΙΝΟ ΑΥΤΗ ΤΗ ΦΟΡΑ ΤΟ "ΔΕΙΠΝΟ ΣΤΟ ΣΚΟΤΑΔΙ" ΣΤΟ ΗΡΑΚΛΕΙΟ ΚΡΗΤΗΣ\nΛίγα λόγια για την ιστορία του σκοτεινού δείπνου\nΕμπνευστές της εν λόγω ιδέας, η οποία χρονολογείται από τον 19ο αιώνα, ήταν 2 Γάλλοι, ο Edouard de Broglie και ο Etienne Boisrond. Οι κύριοι αυτοί υποστήριζαν ότι το απόλυτο σκοτάδι μας απελευθερώνει, έτσι ώστε να μπορέσουμε να απολαύσουμε στο μέγιστο βαθμό το φαγητό μας και την μυστηριώδη ατμόσφαιρα. Οργανώνονταν συχνά τέτοιου είδους δείπνα για να ευαισθητοποιηθεί η τοπική κοινωνία για τις ανάγκες των τυφλών ατόμων. Το 1999 στη Γαλλία, η οργάνωση για τους τυφλούς και τα άτομα με προβλήματα όρασης, «Paul Guinot» άνοιξε στο Παρίσι το πρώτο της εστιατόριο το οποίο και είχε έναν καθαρά φιλανθρωπικό και κοινωνικό χαρακτήρα. Η επιτυχία του ήταν τεράστια και έτσι άνοιξαν στη συνέχεια παρόμοια εστιατόρια σε πολλές πόλεις της Γαλλίας. Σιγά σιγά δημιουργήθηκε μια διεθνής τάση και πλέον υπάρχουν αντίστοιχα εστιατόρια σε πολλές μεγάλες πόλεις ανά τον κόσμο (Λονδίνο, Μόσχα, Βερολίνο, Νέα Υόρκη κ.α.)\nΣτην Ελλάδα, ο κ. Βαγγέλης Αυγουλάς, έχοντας προηγουμένως πρότερη Ευρωπαϊκή εμπειρία και διαρκείς συνεργασίες, φέρνει την ιδέα της εκδήλωσης το Μάρτη του 2012 στο Ρέθυμνο, ως μια βιωματική βραδιά ευαισθητοποίησης (1ο Δείπνο Στο σκοτάδι). Εν συνεχεία ακολούθησαν το Ηράκλειο Κρήτης-3φορές-, η Αθήνα-2φορές, η Τρίπολη και η Θεσσαλονίκη.\nΗ φιλοσοφία των βιωματικών εκδηλώσεων στην Ελλάδα είναι πάντα, εκτός από την πρωτόγνωρη εμπειρία, τα όποια έσοδα να προσφέρονται για ένα κοινωφελή σκοπό, μιας και όλοι οι διοργανωτές δρουν πάντα εθελοντικά.\nΣάββατο βράδυ 3 Δεκέμβρη 2016, όλοι οι δρόμοι οδηγούν στην Έπαυλη!\n-Απαραίτητη η αγορά πρόσκλησης πριν την εκδήλωση.\nΠερισσότερα για το 9ο Δείπνο Στο Σκοτάδι μπορείτε να παρακολουθείτε στην εκδήλωση μας στο Facebook:\nΑναρτήθηκε από Mε Άλλα Μάτια στις 10:13 π.μ.\nΤΟ 10ο ΔΕΙΠΝΟ ΣΤΟ ΣΚΟΤΑΔΙ ΕΡΧΕΤΑΙ ΝΑ ΣΥΝΑΡΠΑΣΕΙ ΤΗΝ ΑΘΗΝΑ ΚΑΙ ΝΑ ΒΟΗΘΗΣΕΙ ΤΑ ΠΑΙΔΙΑ ΜΕ ΑΝΑΠΗΡΙΕΣ ΣΤΗΝ "ΑΡΓΩ"!\nΗ Επιτροπή Νεολαίας του Πανελληνίου Συνδέσμου Τυφλών και οι συντελεστές του κοινωνικοπολιτικού blog "ΜΕ ΑΛΛΑ ΜΑΤΙΑ" http://me...\nΚΕΝΤΡΟ ΥΓΕΙΑΣ ΠΕΡΙΣΤΕΡΙΟΥ: ΧΡΕΙΑΖΕΤΑΙ ΜΙΑ ΓΕΝΝΑΙΑ ΑΠΟΦΑΣΗ\nΤου Βαγγέλη Αυγουλά Μια σοβαρά προβληματική κατάσταση που εδώ και χρόνια «βαλτώνει» χωρίς να υπάρχει φως στον ορίζοντα φαίνεται ότι...\nΔΩΡΕΑΝ ΟΜΑΔΕΣ ΑΥΤΟΒΟΗΘΕΙΑΣ ΓΙΑ ΤΗΝ ΥΠΟΣΤΗΡΙΞΗ ΑΤΟΜΩΝ ΜΕ ΚΑΤΑΘΛΙΨΗ\nΥποστήριξη ατόμων με προβλήματα κατάθλιψης: Δωρεάν ομάδες αυτοβοήθειας. Στις συναντήσεις των ομάδων αυτό-βοήθειας (self-help gr...


Εκτός Europa League η Μίλαν για το Financial Fair Play - Μίλαν - SPORT 24\n28 ΙΟΥΝ 2019 | 13.38\nΗ επτά φορές πρωταθλήτρια Ευρώπης Μίλαν δεν θα συμμετάσχει στο Europa League της σεζόν 2019-2020, όπως ανακοίνωσε το CAS, λόγω της παραβίασης του Financial Fair Play. Στη θέση των "ροσονέρι" η Τορίνο.\nΗ Μίλαν δεν θα συμμετάσχει στο Europa League τη νέα αγωνιστική περίοδο. Η ίδια η ιταλική ομάδα ανακίνησε το θέμα και ζήτησε από την UEFA να... αποκλειστεί για τη σεζόν 2019-2020, στην προσπάθειά της να εξορθολογίσει τα οικονομικά της ζητήματα. Έτσι, το CAS ανακοίνωσε την Παρασκευή (28/6) πως οι "ροσονέρι" δεν θα συμμετάσχουν στο Europa League 2019-2020.\nΥπενθυμίζεται ότι η ιταλική ομάδα είχε συμφωνήσει με την UEFA να αγωνίζεται στην Ευρώπη και παράλληλα να πληρώνει τα πρόστιμα λόγω της παραβίασης του Financial Fair Play. Θέλοντας ωστόσο να συμμαζέψει την κατάσταση πιο γρήγορα, αλλά και να σταματά να πληρώνει τις "καμπάνες", πήρε την απόφαση να... αυτοαποκλειστεί.\nΈτσι, τη θέση της στην Ευρώπη θα πάρει η Τορίνο, η οποία στη Serie 2018-2019 τερμάτισε 7η. Συγκεκριμένα, θα συμμετάσχει στα προκριματικά για να μπει στους ομίλους, όπου θα μπει πλέον αυτόματα η 6η Ρόμα.\nΥπενθυμίζεται ότι ζητήματα με την παραβίαση του Financial Fair Play είχε και η πρωταθλήτρια Αγγλίας, Μάντσεστερ Σίτι. Πρόσφατα οι "πολίτες" είχαν προσφύγει στο CAS ώστε να μην εκδικαστεί η υπόθεσή τους για την παραβίαση του FFP από τη δικαστική επιτροπή της UEFA.


Η Η&Μ συνεργάζεται με τη σχεδιάστρια Simone Rocha | Μόδα\n24 Ιανουαρίου 2021 , Από: Μαρία Σιαφάκα\nΠηγή εικόνας: www.hm.com\nΣυνεχίζοντας τη μακρά παράδοση των επιτυχημένων συνεργασιών με σχεδιαστές, η H&M αποκάλυψε τη νέα μεγάλη συνεργασία της με τον οίκο μόδας Simone Rocha με έδρα το Λονδίνο. Ο σουηδικός κολοσσός ένδυσης ένωσε τις δυνάμεις του με τη σχεδιάστρια για την collection Simone Rocha X H&M με τον τίτλο «Pearl». Η συλλογή θα περιλαμβάνει τη γυναικεία σειρά ρούχων μαζί με μια ανδρική και μια παιδική συλλογή. Για πρώτη φορά η Simone Rocha, γνωστή για τις θηλυκές και τις ρομαντικές συλλογές της, σχεδιάζει για όλη την οικογένεια. Κάθε μία από τις συλλογές συνθέτει μια πλήρη γκαρνταρόμπα από επίσημα κομμάτια.\nΗ Simone Rocha, που γεννήθηκε στην Ιρλανδία, ξεκίνησε την καριέρα της από το Fashion East, ένα διάσημο hub για νέους σχεδιαστές στο Νότιο Λονδίνο. Γρήγορα έγινε γνωστή για τα floral, τις περίτεχνες λεπτομέρειες, τους ιδιαίτερους γιακάδες και τα μαργαριτάρια που εμφανίζονται στις δημιουργίες της. Η συγκεκριμένη συλλογή της με την H&M, αποτίει φόρο τιμής στην πολυπολιτισμική κληρονομιά και στις αναρίθμητες πηγές έμπνευσης που καθόρισαν την εξέλιξη του οίκου της, όπως οι παραδόσεις και οι χειροτεχνίες του Χονγκ Κονγκ, αλλά και οι σπουδαίοι καλλιτέχνες της ιστορίας της τέχνης.\nΓια τη συλλογή η σχεδιάστρια εμπνέεται από τα iconic σχέδια και τα διακοσμητικά στοιχεία από παλαιότερες collections της, τις οποίες εξέλιξε σε δυναμικές νέες προτάσεις, παραδίδοντας μοντέρνα κομμάτια που δεν απέχουν από τους αισθητικούς κώδικες των συλλογών του οίκου της. Στοιχεία από αγριολούλουδα, πορτρέτα, φωτογραφίες από κούκλες και παιχνίδια αναμειγνύονται αρμονικά με καρό και floral μοτίβα και διακοσμητικές λεπτομέρειες. Η εσωτερική ομάδα σχεδιασμού της Simone Rocha και της H&M ανέπτυξαν όλα τα σχέδια ειδικά για αυτή την συνεργασία. Επίσης, το sustainability είναι παρών και σε αυτή τη συλλογή της H&M, αφού έχουν χρησιμοποιηθεί ανακυκλωμένα υλικά.\nΗ συλλογή, η οποία θα είναι διαθέσιμη από τις 11 Μαρτίου 2021, συμπίπτει χρονικά με τη 10η επέτειο του οίκου. Η Simone Rocha είναι αναγνωρισμένη για τη δύναμη του οράματός της, αλλά και για τη συνοχή που χαρακτηρίζει όλες τις συλλογές, επιτρέποντας έτσι στους θαυμαστές της να συνδυάζουν κομμάτια παλαιότερων συλλογών με νέα. Η συνεργασία με την H&M έγινε με την ίδια επιθυμία να δημιουργήσει περίτεχνα κομμάτια που θα αγαπηθούν και θα φορεθούν ξανά και ξανά από όλους.\nΗ συλλογή περιλαμβάνει τούλινα φορέματα, tartan κομμάτια, πουκάμισα με χάντρες, άνετα T-shirts, cable knits, κοστούμια, καμπαρντίνες, λαμπερά κοσμήματα και παπούτσια στολισμένα με πέρλες. Όλες οι δημιουργίες έχουν υιοθετήσει τα χρώματα με τα οποία δουλεύει η Simone Rocha, δηλαδή το κρεμ, το ροζ, το κόκκινο και το μαύρο.\n«Είμαι πολύ ενθουσιασμένη που συνεργάζομαι με την H&M σε αυτήν την πολύ ξεχωριστή συλλογή», δήλωσε η Simone Rocha. «Είναι πραγματικά το απάνθισμα της μέχρι τώρα πορείας μου και των επιρροών που με έχουν διαμορφώσει. Ως σχεδιάστρια και ως πελάτης θαύμαζα πάντα τις συνεργασίες της H&M. Margiela, Alber Elbaz, Comme des Garçons – η λίστα στην οποία προστίθεμαι είναι καταπληκτική.»\nΣτην καμπάνια για την collection, που φωτογράφισε ο Tyler Mitchell, συμμετέχουν οι αδελφές Adwoah και Kesewa Aboah, η ηθοποιός Daisy Edgar-Jones, το μοντέλο Tess McMillan, και ο στιλίστας Robbie Spencer, με τους οποίους η σχεδιάστρια διατηρεί φιλικές σχέσεις.\nΤρόποι για να κάνεις τα looks της παραλίας πιο stylish\n5 τρόποι να φορέσεις το σορτς σου στις βραδινές σου εξόδους\nΨάθινες τσάντες: Το απόλυτο trend του καλοκαιριού\nΤα απόλυτα καλοκαιρινά outfits με vintage vibes


ΑΡΤΕΜΗΣ ΣΩΡΡΑΣ: ΠΟΙΕΣ ΕΝΤΟΛΕΣ ΘΑ ΕΚΤΕΛΕΣΕΙ ΑΡΧΗΓΟΣ ΤΟΥ Γ.Ε.Σ. ΟΤΑΝ ΤΡΙΓΥΡΝΑΕΙ ΣΕ ΜΑΣΟΝΙΚΟΥΣ ΣΥΛΛΟΓΟΥΣ. 27/3/2902 (απομαγνητοφώνηση ομάδα ΚΛΕΙΩ) – ΑΛΦΕΙΟΣ ΠΟΤΑΜΟΣ\n5 Απριλίου, 2018 Αλφειός Ποταμός2 σχόλια στο ΑΡΤΕΜΗΣ ΣΩΡΡΑΣ: ΠΟΙΕΣ ΕΝΤΟΛΕΣ ΘΑ ΕΚΤΕΛΕΣΕΙ ΑΡΧΗΓΟΣ ΤΟΥ Γ.Ε.Σ. ΟΤΑΝ ΤΡΙΓΥΡΝΑΕΙ ΣΕ ΜΑΣΟΝΙΚΟΥΣ ΣΥΛΛΟΓΟΥΣ. 27/3/2902 (απομαγνητοφώνηση ομάδα ΚΛΕΙΩ)


Μεγαλύτερη διαφάνεια στις τιμές της υπόσχεται η Airbnb, μετά από πιέσεις της Ε.Ε. - ΧΡΗΜΑ & ΤΟΥΡΙΣΜΟΣ money-tourism.gr\nΑρχική > ΕΠΙΧΕΙΡΗΣΕΙΣ > Μεγαλύτερη διαφάνεια στις τιμές της υπόσχεται η Airbnb, μετά από πιέσεις της Ε.Ε.\nΗ online πλατφόρμα Airbnb σχεδιάζει να βελτιώσει τον τρόπο με τον οποίο παρουσιάζει τις τιμές ενοικίασης για τα δωμάτια και τα σπίτια που προωθεί, καθώς και τους όρους χρήσης τους, σύμφωνα με την ευρωπαϊκή νομοθεσία για τους καταναλωτές, ανέφερε η Ευρωπαϊκή Επιτροπή.\nΗ Επιτροπή, η οποία είχε ήδη προειδοποιήσει την αμερικανική εταιρία από τον Ιούλιο, δήλωσε ότι η Airbnb είχε μέχρι το τέλος του έτους να εφαρμόσει τις αλλαγές.\nΗ Επιτροπή είχε εστιάσει κυρίως στον τρόπο με τον οποίο η πλατφόρμα παρουσίαζε τις τιμές των δωματίων και των σπιτιών. Επίσης, θεώρησε ότι οι χρήστες πρέπει να προστατεύονται καλύτερα από τις ακυρώσεις των ιδιοκτητών.\nΣε συνάντηση με την Επιτροπή και τις ευρωπαϊκές αρχές προστασίας των καταναλωτών την Τετάρτη, η Airbnb εξήγησε πώς αποσκοπούσε στην προσαρμογή των όρων χρήσης της και στη βελτίωση του τρόπου παρουσίασης των τιμών της.\nΗ Ευρωπαϊκή Επίτροπος για τους Καταναλωτές, Vera Jourová, δήλωσε ότι εκτίμησε την κίνηση της Airbnb να κάνει τις απαραίτητες αλλαγές για να καταστήσει την πλατφόρμα απόλυτα διαφανή και σαφή για τον καταναλωτή.\nΗ Airbnb συμφώνησε να αναφέρει τη συνολική τιμή κάθε κράτησης, συμπεριλαμβανομένων πρόσθετων εξόδων, όπως έξοδα καθαρισμού και εξυπηρέτησης. Σε περίπτωση που η συνολική τιμή δεν μπορεί να υπολογιστεί εκ των προτέρων, η Airbnb θα ενημερώσει τους πελάτες με σαφή τρόπο ότι ενδέχεται να χρεωθούν επιπλέον έξοδα.\nΕπιπλέον, η πλατφόρμα θα αναφέρει εάν η διαμονή προσφέρεται από άτομο ή εταιρεία, δεδομένου ότι οι κανόνες προστασίας των καταναλωτών είναι διαφορετικοί για καθεμία από τις δύο κατηγορίες.\nTagged Airbnb online δωμάτια ευρωπαϊκή επιτροπή ευρωπαϊκή νομοθεσία καταναλωτές όρους χρήσης πλατφόρμα σπίτια τιμές ενοικίασης\n1 σχόλιο στο “Μεγαλύτερη διαφάνεια στις τιμές της υπόσχεται η Airbnb, μετά από πιέσεις της Ε.Ε.”\nΠαράθεμα: Μεγαλύτερη διαφάνεια στις τιμές της υπόσχεται η Airbnb, μετά από πιέσεις της Ε.Ε. – Tourism News


Πανελλήνιες, γλώσσα, λαϊκή παράδοση *Του Γιώργου Πολάκη - Εφημερίδα ΛΑΟΣ Βέροια Ημαθίας\nΠανελλήνιες, γλώσσα, λαϊκή παράδοση *Του Γιώργου Πολάκη\n08 Ιουλ 2020 12:10\nΣε προηγούμενο άρθρο μου αναφέρθηκα στο ποιητικό κείμενο που έπεσε στις Πανελλαδικές εξετάσεις. Στην ποίηση που τη συναντάμε στην καθημερινότητά μας διαχρονικά από τον Όμηρο μέχρι σήμερα. Έφερα παραδείγματα προσέγγισης της ποίησης έτσι ώστε να γίνει ελκυστική για όλους. Ιδιαίτερα για τους μαθητές. Σήμερα θα αναφερθώ στην Ελληνίδα μητέρα από τους Ομηρικούς χρόνους, τότε που μεγάλωνε τα παιδιά της και φρόντιζε να μη λείπει τίποτα από το σπίτι. Τους μετέπειτα αγώνες της για την ελευθερία, την τιμή και την αξιοπρέπεια της οικογένειας και της Πατρίδας και για την υπεράσπιση των πατρογονικών εστιών και της Θρησκείας. Μέχρι τις μέρες μας, που εκτός από τα παραπάνω, έχει να ετοιμάσει και τα παιδιά για τις Πανελλαδικές εξετάσεις και εργαζόμενη να βοηθήσει την οικογενειακή προσπάθεια επιβίωσης μέσα από μια αγωνιώδη και κοπιαστική πορεία. Μπορεί να βαρυγκομά, αλλά δεν τα παρατάει ποτέ. Κι’ όλο φορτώνεται με καινούργια αντικείμενα και καινούργια βάρη. Η ζωή γίνεται όλο και πολυπλοκότερη όλο και πιο απαιτητική.\nΤην σημερινή αναφορά μου στην Ομηρική ποίηση θα τη συνδυάσω με το σήμερα, για να προσδώσω επί πλέον ενδιαφέρον στην ανάγνωση. Θυμάστε πιστεύω την πολύ όμορφη εκδήλωση που έγινε από το Υπουργείο Εσωτερικών (τομέας Μακεδονίας και Θράκης) στη Νάουσα στις 22/11/2019. Την έκθεση φωτογραφίας με θέμα “Η Ελληνίδα στον πόλεμο”. Από εκεί είναι και οι φωτογραφίες που έχετε την ευκαιρία να δείτε σήμερα, ορισμένες σε double exposure, για να πάρω το background. Αυτό το παρασκήνιο που ταιριάζει στις πανέμορφεςπαραδοσιακές στολές της Πατρίδας μας και στις κοπέλες που τις φοράνε.\n• *Γιώργος Πολάκης, πρώην δήμαρχος Ηρωϊκής (και Μαρτυρικής) Πόλης Νάουσας


Παραμυθιά | Απόψεις για τη Μονή Βατοπαιδίου (και όχι μόνο)\nΓεννήθηκε γύρω στο 310 και απεβίωσε το 387. Τις πρώτες 3 τετραετίες της ζωής του τις έζησε στο Βουθρωτό της Ηπείρου, όπου και δίδασκε. Λίγα χρόνια αργότερα, χειροτονείται Επίσκοπος Ευροίας. Δένεται με τον κόσμο και σύντομα γίνεται πολύ αγαπητός, καθώς ανέπτυξε πολυσχιδή δραστηριότητα υπέρ του ποιμνίου του. Παροιμιώδης παρέμεινε η μέριμνά του για τούς πτωχούς και αδυνάτους της επαρχίας του. Για όλες αυτές τις αρετές ο Θεός του έδωσε το χάρισμα να θαυματουργεί. Έκτισε με βασιλικά χρήματα ναό, τον οποίο και διακόσμησε μεγαλόπρεπα. Οι κινήσεις του και τα έργα του ήταν πάντα προς το καλό των κατοίκων της περιοχής, οι οποίοι τον εμπιστεύονταν. Διαβάστε τη συνέχεια του άρθρου »\nΑναρτήθηκε στις 04 Απρίλιος, Συναξάρι. Ετικέτες: Άγιος, Δονάτος, Παραμυθιά. Leave a Comment »


ΝΕΑ ΚΕΡΔΥΛΛΙΑ – ΔΗΜΟΣ ΑΜΦΙΠΟΛΗΣ\nΝΕΑ ΚΕΡΔΥΛΛΙΑ (ΚΡΟΥΣΟΒΑΙ)\nΤα Κερδύλλια είναι μια ιστορική και ηρωική κοινότητα κοντά στις εκβολές του ποταμού Στρυμώνα και είναι η μόνη του νομού Σερρών που βρέχεται από θάλασσα Βρίσκεται πάνω στον εθνικό δρόμο Θεσσαλονίκης – Αλεξανδρουπόλεως κι απέχει από τη Νιγρίτα 50 χλμ., από τις Σέρρες 70χλμ.Την νέα του ονομασία την πήρε από το όρος Κερδϋλιον που αποτελεί μέρος της οροσειράς των Κερδυλίων.\nΣήμερα είναι μια όμορφη και οικονομικά ανθούσα κοινότητα που παρέχει αρκετές ευκαιρίες στου κατοίκους της. Αριθμεί, 767 κατοίκους, αρκετοί από τους οποίους είναι αγρότες, κτηνοτρόφοι,ψαράδες ενώ μερικοί ασχολούνται με το εμπόριο και τον τουρισμό που ανεβαίνει πολύ το καλοκαίρι.\nΣημείο αναφοράς της νεότερης ιστορίας της Αμφίπολης είναι το ολοκαύτωμα των Νέων Κερδυλλίων. Αφορά την σφαγή των κατοίκων των δυο χωριών, των Άνω Κερδυλλίων και Κάτω Κερδυλλίων, την πρώτη ομαδική εκτέλεση Ελλήνων από τα γερμανικά στρατεύματα κατοχής.\nΣήμερα, ένα μνημείο “Σύμβολο Θυσίας” με υψωμένο ένα μεγάλο μαρμάρινο σταυρό θυμίζει σε όλους την ημέρα της 17ης Οκτωβρίου.\nΗ Βυζαντινή ονομασία του χωριού ήταν Κρούσοβαι (σε πληθυντικό γιατί ήταν δύο χωριά το άνω και κάτω). Και τα δύο αυτά χωριά ήταν χτισμένα ψηλά πάνω στο Κερδύλιον όρος, όπου εξακολουθούσαν να βρίσκονται στην περίοδο της τουρκοκρατίας, μέχρι και τον Οκτώβριο του 1941, οπότε πλήρωσαν τις φονικές διαθέσεις των κατακτητών.\nΤο Κερδύλιον ήταν χωριό των Αργιλίων, γνωστό από το Θουκιδίδη. Βρισκόταν προς Β. της Αργίλου, σε τοποθεσία ψηλή και πανοραμική, του βουνού Βερτίσκος (σημερινό Κερδύλιο) πλάι στο Στρυμώνα κι απέναντι ακριβώς απ’ την Αμφίπολη. Το ταυτίζουν με το κατασταμένο πια σήμερα από τους Γερμανούς (1941) χωριό Κάτω Κερδύλια (ύψ.607 μ.) που απέχει από την Αμφίπολη περίπου 2 χλμ.\nΣτο Κερδύλιο αποδίνεται ένα μικρό χάλκινο νόμισμα που φέρνει την επιγραφή ΚΕΡ και εικονίζει από τη μια όψη κεφάλι Δήμητρας, από την άλλη σπυρί κριθαριού. Αν η απονομή γίνεται σωστά, σημαίνει πως το Κερδύλιο ένα διάστημα, ίσως μετά το 421 π.Χ. αποσπάστηκε από την Άργιλο και έγινε αυτόνομο.\nΗ ονομασία Κερδύλιο είναι το πιθανότερο θρακική και ίσως σημαίνει χωριό ηρωικό, πολεμικό.


Η Κύπρος και η συρρίκνωση του ελληνισμού 14-07-2017\t Από τον/την Σάββας Καλεντερίδης\t 100\nΗ Τουρκία, αν και άθελά της, σώζει (τουλάχιστο προσωρινά) την Κύπρο! 13-07-2017\t Από τον/την Δημήτρης Κωνσταντακόπουλος, Δημοσιογράφος. Συγγραφέας του «Κύπρος στο Στόχαστρο (γιατί θέλουν μια Κύπροχωρίς ‘Ελληνες)», εκδ. Ινφογνώμων, Αθήνα 2017, με πρόλογο του Μίκη Θεοδωράκη και του Θέμου Στοφορόπουλου\t 96\nΔιακήρυξη της ομάδας των Δέκα: Όχι σε «λύση» παράδοσης της Κύπρου στον στρατηγικό έλεγχο της Τουρκίας 06-07-2017\t Από τον/την Ιστοσελίδα "Απόψεις"\t 136\nΤο φάντασμα του σχεδίου Ανάν πλανάται πάνω από την Κύπρο 20-06-2017\t Από τον/την Άγγελος Συρίγος\t 120\nΣυνένοχοι στο έγκλημα κατά της Κύπρου 16-06-2017\t Από τον/την Σάββας Καλεντερίδης\t 87\nΤο μεγάλο κόλπο της Τουρκίας για την Κύπρο …αποτρέψτε το! 06-06-2017\t Από τον/την Κωνσταντίνος Βενιζέλος\t 152\nΙδού πώς θα καταρρεύσει ένα προς ένα κάθε ίχνος ελληνικότητας στην Κύπρο με το τερατούργημα της διζωνικής 20-03-2017\t Από τον/την Άρης Πετάσης, Editor, “Intractable Dilemmas in the Energy-Rich Eastern Mediterranean” (2016), Cambridge Scholars, UK\t 66\nΟι πραγματικοί ένοχοι της αιματοχυσίας στην Κύπρο: Η μαύρη προπαγάνδα της Τουρκίας στο νησί 09-03-2017\t Από τον/την Δρ. Αυγουστίνος (Ντίνος) Αυγουστή, Επίκουρος καθηγητής στο Τ.Ε.Ι. Λάρισας – Από το Μονάγρι Λεμεσού- a.avgoustis@hotmail.com\t 81\nΟι αγνοούμενοι της Κύπρου: Για μερικούς ο πόνος έγινε πένθος, για άλλους οι πληγές είναι ανοικτές 03-03-2017\t Από τον/την Αιμιλία Χριστοφή\t 182\nΓεώργιος Παπαθανασόπουλος: Δεν είναι μόνο οι Γερμανοί... 02-03-2017\t Από τον/την Γεώργιος Ν. Παπαθανασόπουλος\t 101\nΚαμία δίωξη για εγκλήματα των Τούρκων κατά την εισβολή του ‘74 25-02-2017\t Από τον/την Εφημερίδα "Φιλελεύθερος"\t 102\nΕξαιρετικά επείγον - Να το διαβάσουν όσοι Έλληνες ενδιαφέρονται για την τύχη της Κύπρου (και της Ελλάδας) 25-01-2017\t Από τον/την Δημήτρης Κωνσταντακόπουλος\t 234\nΑποκαλύφθηκαν - Η σκληρή ομάδα του σχεδίου Ανάν σε Αθήνα και Λευκωσία επί το έργον - Στόχος μια λύση χωρίς στρατό κατοχής, χωρίς εγγυήσεις και χωρίς... κράτος - Στο στόχαστρο ο Ελληνισμός της Κύπρου 16-01-2017\t Από τον/την Σάββας Καλεντερίδης\t 228\nΟύτε ιστορική, ούτε μοναδική, ούτε τελευταία είναι η Διάσκεψη της Γενεύης: Η Κύπρος αντιμετωπίζει κατοχή 15-01-2017\t Από τον/την Ηλίας Ι. Κουσκουβέλης, Καθηγητής Διεθνών Σχέσεων Διευθυντής του Ι.Δ.Ε.Α.Α Πανεπιστημίου Μακεδονίας\t 170\nΕρντογάν-Κυπριακό: Δεν θα φύγουμε ποτέ, ξεχάστε λύση… 13-01-2017\t Από τον/την Ιστοσελίδα "Defence-point.gr"\t 171\nΔημήτριος Νατσιός: Κύπρος, τὸ μαρμαρένιο ἁλώνι τοῦ Γένους! 13-01-2017\t Από τον/την Δημήτριος Νατσιός, δάσκαλος Κιλκίς\t 248\nΚάποιοι θέλουν Κύπρο κι Ελλάδα αντάλλαγμα στον Ερντογάν… 12-01-2017\t Από τον/την Γιώργος Καραμπελιάς\t 191\nΜητροπολίτης Μόρφου κ.κ. Νεόφυτος: Εάν δεν γίνει κουρδικό κράτος, δεν πρέπει ποτέ να κλείσουμε το Κυπριακό [8 Ιανουαρίου 2016] 12-01-2017\t Από τον/την Μητροπολίτης Μόρφου κ.κ. Νεόφυτος\t 141\nΗ διαδικασία της Γενεύης είναι παράνομη - Παραβιάζει το διεθνές δίκαιο και οδηγεί στο θάνατο την Κυπριακή Δημοκρατία 11-01-2017\t Από τον/την Σάββας Καλεντερίδης\t 209\nΤι κρύβεται πίσω από την σπουδή για λύση του κυπριακού την παρούσα περίοδο; 05-01-2017\t Από τον/την Ανδρέας Ματζάκος, απόστρατος αξιωματικός του Στρατού Ξηράς, κάτοχος μεταπτυχιακού στις Διεθνείς Σχέσεις και Στρατηγικές Σπουδές. Είναι δόκιμος ερευνητής στον Τομέα Αμυντικών Θεμάτων του Ινστιτούτου Διεθνών Σχέσεων του Παντείου Πανεπιστημίου και μέλος του 206\nΈχουμε 351 επισκέπτες και κανένα μέλος σε σύνδεση


read me: Τι περιλαμβάνει το νέο πακέτο μέτρων του Ιουνίου.\n2 Τι περιλαμβάνει το νέο πακέτο μέτρων του Ιουνίου.\nΣτα επίπεδα του 2000 θα πρέπει να έχουν υποχωρήσει οι αποδοχές μέχρι το 2014. Έρχεται κύμα απολύσεων δημοσίων υπαλλήλων. Αφού πια σχεδόν εξαντλήθηκαν όλες οι φορολογικές αυξήσεις που θα μπορούσαν να γίνουν, η πρόσθετη εξοικονόμηση θα προέλθει από τη μείωση δαπανών διαρθρωτικού χαρακτήρα.\nΑναλυτικά αυτό σημαίνει:\n- Περικοπές στις συντάξεις και στα κοινωνικά επιδόματα.\n- Περικοπή όλων των φορολογικών απαλλαγών.\n- Περικοπές στις φαρμακευτικές δαπάνες και στις δαπάνες των νοσοκομείων\n- Περικοπές σε όλες τις λειτουργικές δαπάνες στην παιδεία και την υγεία.\n- Κατάργηση όλων των προνοιακών επιδομάτων.\n- Κλείνουν φορείς του δημοσίου, νοσοκομεία και οργανισμοί τοπικής αυτοδιοίκησης.\nΤο ελληνικό κοινοβούλιο ενέκρινε αυστηρά μέτρα για τη μείωση του κατώτατου μισθού, ώστε η Ελλάδα να μπορεί να ανταγωνιστεί γειτονικές της χώρες, με σχεδόν ανύπαρκτους μισθούς όπως η Τουρκία και η Βουλγαρία.\n- Δραματικές μειώσεις στους μισθούς του ιδιωτικού τομέα κατά 40%.\n- Σφαγιάζονται – καταργούνται τα επιδόματα αδείας και τα δώρα Πάσχα και Χριστουγέννων στους μισθωτούς.\n- Ελληνόπουλα θα δουλεύουν (όπως ονειρεύεται η τρόικα) με βασικό μισθό τα 150 ευρώ.\nΥπογράψανε χωρίς ούτε ένα όχι στην τρόικα, τις πιο επαχθείς συμφωνίες για την Ελλάδα υποθηκεύοντας το μέλλον όχι μόνο το δικό μας αλλά και των παιδιών μας.\nΟι μισθοί είναι το μέσο με το οποίο επιτελείται η επιστημονικά σχεδιασμένη, λευκή και αναίμακτη σύγχρονη γενοκτονία του ελληνικού έθνους.\nΔεν πρέπει να υπάρχει ανάμεσα μας ούτε ένας Έλληνας όσο βολεμένος και να είναι που θα μπορεί να ανεχθεί να κυκλοφορούν σήμερα ελεύθεροι αυτοί που του έκλεψαν τα όνειρα και την αξιοπρέπεια του. Αυτοί που υπέγραφαν με κλειστά μάτια όποιο γαμημένο δολοφονικό μέτρο υπαγόρευε η τρόικα. Αυτοί που ανέτρεψαν σχέδια σωτηρίας της χώρας μας για να μας ρίξουν στη μέγγενη της κάνοντας μας δούλους και να κερδίζουν από τα παιχνίδια με τα cds τα spreads και το χρηματιστήριο.\nΉρθε η ώρα της αλήθειας για όλους. Για αρχηγούς, κόμματα, πολίτες και πολιτικούς. Ας βάλουμε τέρμα σε αυτή την κοροϊδία. Ας απαιτήσουμε εδώ και τώρα πρώτα από όλα την κάθαρση στο δημόσιο βίο και την τιμωρία των ενόχων της εθνικής μας τραγωδίας.\nΤι σας έχουν ποτίσει;\nΤι έχετε πιεί;\nΕπιτέλους ξυπνήστε !!!\n.ΠΗΓΗ : ότι του φανεί του λωλοστεφανή\nΕτικέτες αναδημοσίευση, ΕΛΛΗΝΕΣ, ΠΛΑΝΗΤΗΣ ΓΗ, ΣΚΕΨΕΙΣ\n..:: λωλοστεφανής ::.. 2 Απριλίου 2012 - 1:59 μ.μ.\nΕλα φιλε μου τι κανεις φιλε μου? Σε ευχαριστω που εβαλες και εσυ εδω αυτο. Εχω ριξει πολλα μπινελικια φιλε μου και εσυ ε φιλε μου?\nseirios 2 Απριλίου 2012 - 11:43 μ.μ.\nπως να είναι καλά κάποιος με όλα αυτά...\nπηγάδι χωρίς πάτο και με νερό δηλητηριασμένο ...\nεσύ όμως να είσαι καλά !!!


Eurogroup - Ποια θέματα θα συζητήσουν οι υπουργοί Οικονομικών | Pentapostagma\nEurogroup - Ποια θέματα θα συζητήσουν οι υπουργοί Οικονομικών\nΗ συνεδρίαση θα συμπεριλαμβάνει και τα "κορονοομόλογα".\nΠιο πολιτική από ποτέ, αλλά και υπαρξιακή για την ίδια την Ευρώπη, είναι η συζήτηση που θα πραγματοποιηθεί σήμερα στο Eurogroup. Η κουβέντα των υπουργών Οικονομικών θα κρίνει ποια οικονομικά εργαλεία θα βοηθήσουν την ευρωπαϊκή οικονομία να σώσει ο,τι σώζεται τώρα και –κυρίως- να ανασυντάξει τις δυνάμεις της μετά την κρίση του κορονοϊού.\nΟικονομία 07.04.2020 - 09:53 0\nΗ Πρόεδρος της Κομισιόν Ούρσουλα Φον Ντερ Λάιεν έχει ζητήσει ένα «Σχέδιο Μάρσαλ» για την ανασυγκρότηση της Ευρώπης. Και η αλήθεια είναι ότι όλοι συμφωνούν ότι η κρίση που αντιμετωπίζει η Ευρώπη είναι χωρίς προηγούμενο. Ακόμα και η Καγκελάριος της Γερμανίας Άνγκελα Μέρκελ μίλησε χθες για «την μεγαλύτερη πρόκληση από την ίδρυση της ΕΕ» και χαρακτήρισε την πανδημία ως «συμμετρικό σοκ» το οποίο πλήττει το ίδιο όλα τα κράτη – μέλη,όπως αναφέρει η Μαρία Ψαρά στο ethnos.gr\nΩστόσο το τι θα συμπεριλαμβάνει αυτό το Σχέδιο δεν είναι ακόμη καθόλου σαφές, ούτε αυτονόητο. Ενόψει του σημερινού Eurogroup, όλες οι πλευρές έχουν φροντίσει να βάλουν τα χαρτιά τους στο τραπέζι.\nΗ Γερμανία στηρίζει τη λύση του Ευρωπαϊκού Μηχανισμού Σταθερότητας, «χωρίς ωστόσο περιττούς όρους, οι οποίοι θα ισοδυναμούσαν με επιστροφή στην πολιτική της λιτότητας μετά τη χρηματοπιστωτική κρίση και θα οδηγούσαν σε άνιση μεταχείριση των μεμονωμένων κρατών μελών». Ο Ιταλός πρωθυπουργός Τζουζέπε Κόντε ωστόσο επανέλαβε ότι θα πει όχι στον ΕΜΣ και θα επιμείνει στα κορονοομόλογα.\nΗ Γαλλία έχει προτείνει ένα Ταμείο της Ευρωπαϊκής Ένωσης ύψους πολλών δισεκατομμυρίων ευρώ. Η Ολλανδία συμφώνησε, αλλά σε ένα Ταμείο με πολύ λιγότερα χρήματα. Οι Ευρωπαίοι Επίτροποι, αρμόδιοι για την Εσωτερική Αγορά, Τιερί Μπρετόν και για την Οικονομία, Πάολο Τζεντιλόνι επιχειρηματολόγησαν υπέρ της δημιουργίας ενός ευρωπαϊκού ταμείου, χρηματοδοτούμενου από φόρους, το οποίο θα εκδίδει μακροπρόθεσμα ομόλογα. Και ο εκτελεστικός Αντιπρόεδρος της Κομισιόν Βάλντις Ντομπρόσκις δήλωσε ότι «η ΕΕ είναι ανοιχτή σε προτάσεις».\nΟι συνεχιζόμενες διεργασίες έχουν επαναφέρει στο προσκήνιο τις βαθιές διαιρέσεις που ενυπάρχουν εδώ και χρόνια στην Ευρώπη και απειλούν τη συνοχή της ΕΕ. Στην πραγματικότητα, το μπρα-ντε-φερ «παίζεται» μεταξύ δύο βασικών ομάδων. Από τη μία είναι οι χώρες- συνήθεις ύποπτοι: η Γερμανία, η Ολλανδία, η Φιλανδία και κάποιοι δορυφόροι τους.\nΤο μπλοκ αυτό επιμένει στις παλιές τους εμμονές, φοβούμενο την αμοιβαιοποίηση χρέους –με απλά λόγια ανησυχούν ότι ο πλούσιος βορράς θα κληθεί να σώσει τον φτωχό νότο. Η ομάδα των χωρών επιμένει ακόμα ότι η πιο σωστή λύση είναι όλο το βάρος να το επωμιστεί ο Ευρωπαϊκός Μηχανισμός Σταθερότητας, ο οποίος –ως γνωστόν, ειδικά στη χώρα μας- δίνει μόνο δάνεια με αντάλλαγμα… προγράμματα προσαρμογής.\nΣτην αντίπερα όχθη βρίσκεται ο Νότος, συμπεριλαμβανομένης της Ελλάδας, αλλά και κάποιων εύρωστων χωρών όπως το Λουξεμβούργο. Η ομάδα αυτή ισχυρίζεται ότι η σημερινή κρίση δεν είναι αποτέλεσμα κακοδιαχείρισης καμίας χώρας συγκεκριμένα και πως η ΕΕ χρειάζεται αλληλεγγύη και αμοιβαία διαχείριση των επιπτώσεων της πανδημίας.\n«Δεν ζητάμε να αναλάβουν τα χρέη μας οι πλούσιες χώρες του Βορρά, αλλά να υπάρξει ευρωπαϊκή αλληλεγγύη, δηλαδή αναλογική κατανομή και κοινή διαχείριση στο χρέος που θα δημιουργηθεί λόγω κρίσης», λένε εν ολίγοις οι υποστηρικτές του κορονο-ομολόγου με «μπροστάρηδες» την Ιταλία και την Ισπανία.\nΑμετακίνητες οι θέσεις των χωρών\nΕνόψει του Eurogroup που ξεκινάει στις 4 ώρα Ελλάδας, όλα δείχνουν ότι οι θέσεις των χωρών δεν έχουν αλλάξει και πολύ, παρά τα βήματα που έχουν γίνει να «γλυκάνουν» το χάπι της μη συμφωνίας για το κορονο-ομόλογο. Χθες, στο EWG οι εκπρόσωποι των κρατών μελών συμφώνησαν να προτείνουν μια σειρά από μέτρα, αλλά το κορονοομόλογο δεν υπήρξε ανάμεσα σε αυτά.\nΧθες, πραγματοποιήθηκε επίσης μια νέα τηλεδιάσκεψη του Προέδρου του Ευρωπαϊκού Συμβουλίου Σαρλ Μισέλ, με τον Πρόεδρο του Eurogroup Μάριο Σεντένο, την Πρόεδρο της Κορμισιόν Ούρσουλα Φον Ντερ Λάιεν και την Πρόεδρο της ΕΚΤ Κριστίν Λαγκάρντ. Μετά τη τηλεκλήση, το Ευρωπαϊκό Συμβούλιο εξέδωσε την ακόλουθη ανακοίνωση:\n«Υπάρχει μεγάλο περιθώριο αλληλεγγύης με τα υφιστάμενα μέσα και τα θεσμικά όργανα, πρέπει να εκμεταλλευτούμε πλήρως αυτά τα εργαλεία και να παραμείνουμε ανοιχτά για να κάνουμε περισσότερα. Ο στόχος μας είναι σαφής: θα προστατεύσουμε τους ευρωπαίους πολίτες και τις επιχειρήσεις από τον οικονομικό αντίκτυπο της πανδημίας ", είπε μάλλον ως ευχολόγιο ο Πρόεδρος Σαρλ Μισέλ. «Ο προϋπολογισμός της ΕΕ, η Ενιαία Αγορά και τα μεγάλα επίπεδα επενδύσεων, ιδίως "πράσινων" και ψηφιακών, αποτελούν μέρος της απάντησης. Την επομένη, η οικονομική ανάκαμψη σε όλα τα κράτη μέλη πρέπει να είναι όσο το δυνατόν ταχύτερη και ισχυρότερη. Η απάντηση της ΕΕ θα βοηθήσει να τεθεί το έδαφος προς την κατεύθυνση αυτή. Καλούμε όλα τα μέλη του Eurogroup να εξετάσουν όλα τα δυνατά μέσα με επινοητικό και εποικοδομητικό τρόπο».\nΝα αποφευχθεί μια ύφεση\nΣύμφωνα με το Bloomberg, οι Ευρωπαίοι υπουργοί οικονομικών έχουν δύο στόχους για σήμερα: «ο πρώτος είναι να συμφωνήσουν σε κοινά σημεία (backstops) για τη χρηματοδότηση των εθνικών κυβερνήσεων και την επέκταση της ρευστότητας στις εταιρείες. Είναι μια προσπάθεια να καθησυχάσουν τις αγορές και να κρατήσουν ένα μέτρο στο κόστος δανεισμού, καθώς οι χώρες προχωρούν σε τεράστια δαπανών για να μετριάσουν το χτύπημα από την πανδημία του κορονοϊού.\nΤο δεύτερο είναι να αποφευχθεί μια ύφεση που θα προκαλέσει μια πολιτική κρίση η η οποία θα τροφοδοτεί δυνάμεις ενάντια στην ΕΕ στην Ιταλία και αλλού. Οπότε να περιμένετε πολλές κουβέντες για την αλληλεγγύη, χρήματα για την ενίσχυση των συστημάτων υγειονομικής περίθαλψης και ίσως μια πολύ αόριστη αναφορά στην προοπτική της κοινής έκδοσης χρεών για να μοιραστεί το βάρος της ανασυγκρότησης των οικονομιών. Όλα αυτά αν υπάρχει συμφωνία φυσικά».\nΤο… πεπόνι και το μαχαίρι τώρα βρίσκεται στα χέρια των υπουργών του Eurogroup. Με την επιστολή του προς τους υπουργούς Οικονομικών της Ευρωζώνης, ο πρόεδρος Σεντένο προειδοποίησε ότι το δημοσιονομικό κόστος της κρίσης θα είναι δυσβάσταχτο. «Πρέπει να διερευνήσουμε τρόπους για τη χρήση υφιστάμενων εργαλείων, αλλά πρέπει επίσης να είμαστε ανοιχτοί σε εναλλακτικές λύσεις, όπου οι πρώτες αποδειχθούν ανεπαρκείς», τόνισε.


Ερωτήσεις-Ασκήσεις ΧΗΜΕΙΑΣ Γ΄ Θετ..: 2008\nΣυνέχεια της προηγούμενης ανάρτησης από τις εξετάσεις του Ευρωπαϊκού Απολυτηρίου...\nΣε θερμοκρασία 25,0 °C, παρασκευάζουμε τα παρακάτω έξι υδατικά διαλύματα, τα οποία σημειώνονται με τα γράμματα A έως F:\nC) ισομοριακό μίγμα NH3(aq) και NH4Cl(aq)\nE) ισομοριακό μίγμα HCOOH(aq) και HCOONa(aq)\nΗ συγκέντρωση όλων των αντιδραστηρίων στο αντίστοιχο διάλυμα είναι ίδια.\nΣε θερμοκρασία 25,0°C, χρησιμοποιούμε το ίδιο διάλυμα υδροχλωρικού οξέος, HCl(aq), για να ογκομετρήσουμε τα διαλύματα Β NH3(aq), και D NaOH(aq) .\nΗ καμπύλη τις ογκομέτρησης για το διάλυμα Β είναι:\nΕνώ για το διάλυμα D είναι:\nΝα γράψετε την εξίσωση της αντίδρασης της ογκομέτρησης για κάθε ένα από τα διαλύματα B και D.\nΜε τη βοήθεια των γραφικών παραστάσεων που δίνονται να υπολογίσετε την αρχική συγκέντρωση των έξι διαλυμάτων.\nΗ καμπύλη της ογκομέτρησης του διαλύματος B μας επιτρέπει να προσδιορίσουμε γραφικά το pH του διαλύματος C. Πόσο είναι το pH του διαλύματος C;\nΝα προσδιορίσετε γραφικά την τιμή του pH στο σημείο ισοδυναμίας για την ογκομέτρηση του διαλύματος B.\nΝα δικαιολογήσετε το γεγονός ότι η τιμή του pH στο σημείο ισοδυναμίας είναι διαφορετική για τις ογκομετρήσεις των διαλυμάτων B και D.\nΧωρίς να κάνετε υπολογισμούς, να κατατάξετε αυτά τα διαλύματα κατ’ αύξουσα τιμή του pH.\nΗ προσθήκη μίας μικρής ποσότητας στερεού υδροξειδίου του νατρίου, NaOH(s), στο διάλυμα E μεταβάλλει το pH του από 3,5 σε 3,6. Η προσθήκη της ίδιας ποσότητας NaOH(s) στον ίδιο όγκο καθαρού νερού μεταβάλλει το pH του από 7,0 σε 12,0.\nΧωρίς να κάνετε υπολογισμούς, να εξηγήσετε αυτή τη διαφορά.\nΝα γράψετε τις ισοσταθμισμένες εξισώσεις των αντιδράσεων που λαμβάνουν χώρα με την προσθήκη του NaOH(s) στο διάλυμα Ε και στο καθαρό νερό.\nΔιαγώνισμα Χημείας. Δομή ατόμων. 3ωρο.\nΑπό τον συνάδελφο Μπεντρός Μ. Χαλατζιάν, έλαβα ένα διαγώνισμα πάνω στο 1ο Κεφάλαιο της Χημείας. Θα ήθελα να τον ευχαριστήσω για την προσφορά του αυτή.\nΈνα παράδειγμα άσκησης βλέπετε παρακάτω:\nΈνα ηλεκτρόνιο του στοιχείου Χ χαρακτηρίζεται από τους κβαντικούς αριθμούς:\n0, + ½ , 1, και 3.\nΠοιος κβαντικός αριθμός αντιστοιχεί σε κάθε τιμή;\nΤι καθορίζει η τιμή του κάθε κβαντικού αριθμού:\n...α. για το ηλεκτρόνιο και β. για του τροχιακό;\nΤο άτομο του στοιχείου, στη θεμελιώδη κατάσταση, έχει στη στιβάδα σθένους άλλα δύο ηλεκτρόνια που έχουν την ίδια ενέργεια με το ηλεκτρόνιο που προσδιορίσατε. Ποιος είναι ο ατομικός αριθμός του στοιχείου Χ;\nΤο στοιχείο Χ σχηματίζει με το 35Βr τις ενώσεις ΧΒr3 και XBr5.\nΓράψτε τους ηλεκτρονιακούς τύπους κατά Lewis των ενώσεων.\nΔίνονται τα στοιχεία 12Μg, 16S, 20Cα. Για τις ενέργειες πρώτου ιονισμού ισχύει η σχέση:\nΔομή ατόμου και ιόντων.\nΠοια η ηλεκτρονιακή δομή του 29Cu; Με βάση την κατανομή αυτή να βρεθούν:\nΠόσα ηλεκτρόνια του ατόμου έχουν ms=+ ½ ;\nΠοια η ηλεκτρονική δομή των ιόντων Cu+1 και Cu+2;\n.Nα δώστε τους ηλεκτρονιακούς τύπους κατά Lewis των οξειδίων του υδρογόνου Η2Ο και Η2Ο2.\nΔίνονται τα στοιχεία Α και Β με ατομικούς αριθμούς 34 και 37 αντίστοιχα.\nΠοια είναι η ηλεκτρονιακή δομή των ατόμων Α και Β;\nΣυγκρίνετε τις ακτίνες των δύο ατόμων.\nΔώστε τους ηλεκτρονιακούς τύπους κατά Lewis των οξειδίων ΑΟ2 και Β2Ο.\nΠοια νομίζετε ότι είναι η φυσική κατάσταση των δύο οξειδίων;\nΝα συμπληρώσετε τις χημικές εξισώσεις:\nΑΟ2+ Η2Ο → (Γ)\nΒ2Ο + Η2Ο → (Δ)\n(Γ) + (Δ) → ………\nΠροτροπή: Προσπαθήστε να δώσετε τις απαντήσεις χωρίς να βρείτε ποια πραγματικά είναι τα στοιχεία Α και Β. Αντιμετωπίστε το πρόβλημα ωσάν να ήταν άγνωστα στοιχεία.\nΕξηγείστε αν είναι σωστή ή λάθος η πρόταση :\n«Στο άτομο του υδρογόνου που έχει ένα ηλεκτρόνιο υπάρχει μόνο το τροχιακό 1s, ενώ στο κατιόν υδρογόνου (Η+) που δεν έχει κανένα ηλεκτρόνιο δεν υπάρχει κανένα τροχιακό.»\nΘέματα Βιολογίας Θετικής Ομογενών 2008\nΜπορείτε να δείτε τα θέματα των εξετάσεων για τα παιδιά των Ομογενών από\nΘέματα Εξετάσεων Ομογενών 2008\nΠοια από τις παρακάτω ηλεκτρονιακές δομές ατόμων εκφράζει άτομο σε διεγερμένη κατάσταση;\nΝα γράψετε τους συντακτικούς τύπους των οργανικών ενώσεων Α, B, Γ, Δ, Ε, Ζ, Θ, Κ και Λ.\nEπαναληπτικές Εξετάσεις 2008\nΕπαναληπτικά θέματα Χημείας 1ου Κεφαλαίου.\nΑπό τους συναδέλφους Χημικούς Ακριτίδη και Χαλατζιάν, πήρα δύο επαναληπτικά διαγωνίσματα πάνω στο 1ο κεφάλαιο της Χημείας. Θα ήθελα να τους ευχαριστήσω και από τη θέση αυτή.\nΈνα δείγμα του διαγωνίσματος είναι το παρακάτω:\nΔίνονται τα στοιχεία 11Νa, 12Mg και 16S, που βρίσκονται στη θεμελιώδη κατάσταση.\n1. Πώς κατανέμονται τα ηλεκτρόνια τους σε στιβάδες και υποστιβάδες;\n2. Ένα ηλεκτρόνιο χαρακτηρίζεται από την τετράδα κβαντικών αριθμών (3,1,-1,+½)\nα. Σε ποιο από τα τρία στοιχεία ανήκει το ηλεκτρόνιο αυτό;\nβ. Ποια είναι η τετράδα των κβαντικών αριθμών που χαρακτηρίζει το ηλεκτρόνιο που βρίσκεται στο ίδιο τροχιακό με το πιο πάνω ηλεκτρόνιο;\nΜονάδες 2 × 1 = 2\nΣυνολικά τα διαγωνίσματα μπορείτε να τα δείτε από ΕΔΩ.\nΘΕΜΑΤΑ ΕΠΑΝΑΛΗΠΤΙΚΩΝ ΕΞΕΤΑΣΕΩΝ ΒΙΟΛΟΓΙΑ ΓΕΝΙΚΗΣ ΠΑΙΔΕΙΑΣ\nthem_bio_gen_c_hmer_epan_0806 - Upload a Document to Scribd\nRead this document on Scribd: them_bio_gen_c_hmer_epan_0806\nΘΕΜΑΤΑ ΕΠΑΝΑΛΗΠΤΙΚΩΝ ΕΞΕΤΑΣΕΩΝ ΒΙΟΛΟΓΙΑ ΘΕΤΙΚΗΣ\nthem_bio_kat_c_hmer_epan_0806 - Upload a Document to Scribd\nRead this document on Scribd: them_bio_kat_c_hmer_epan_0806\nΘΕΜΑΤΑ ΕΠΑΝΑΛΗΠΤΙΚΩΝ ΕΞΕΤΑΣΕΩΝ ΧΗΜΕΙΑΣ\nthem_xhm_kat_c_hmer_epan_0806 - Upload a Document to Scribd\nRead this document on Scribd: them_xhm_kat_c_hmer_epan_0806\nΜπορείτε να κατεβάσετε τα θέματα από\nΠΑΝΕΛΛΑΔΙΚΕΣ ΕΞΕΤΑΣΕΙΣ 2008. ΧΗΜΕΙΑ ΘΕΤΙΚΗΣ.ΓΕΛ.\nthem_xhm_kat_c_hmer_no_0806 - Upload a doc\nRead this doc on Scribd: them_xhm_kat_c_hmer_no_0806\nΘΕΜΑΤΑ ΠΑΝΕΛΛΑΔΙΚΩΝ ΕΞΕΤΑΣΕΩΝ. ΧΗΜΕΙΑ-ΒΙΟΧΗΜΕΙΑ. ΕΣΠΕΡΙΝΩΝ/\nΘΕΜΑΤΑ ΧΗΜΕΙΑΣ-ΒΙΟΧΗΜΕΙΑΣ ΕΣΠΕΡΙΝΩΝ 2008\nthem_biox_kat_d_esp_no_0806 - Upload a doc\nRead this doc on Scribd: them_biox_kat_d_esp_no_0806\nΘΕΜΑΤΑ ΠΑΝΕΛΛΑΔΙΚΩΝ. 2008. ΒΙΟΛΟΓΙΑ.\nΤΑ ΘΕΜΑΤΑ ΒΙΟΛΟΓΙΑΣ ΘΕΤΙΚΗΣ ΚΑΤΕΥΘΥΝΣΗΣ ΜΠΟΡΕΙΤΕ ΝΑ ΤΑ ΔΕΙΤΕ:\nthem_bio_kat_c_hmer_no_0806 - Upload a Document to Scribd\nRead this document on Scribd: them_bio_kat_c_hmer_no_0806\nΗ ΝΑ ΤΑ ΚΑΤΕΒΑΣΕΤΕ ΑΠO ΕΔΩ.\nΠΑΝΕΛΛΑΔΙΚΕΣ ΕΞΕΤΑΣΕΙΣ 2008. ΧΗΜΕΙΑ-ΒΙΟΧΗΜΕΙΑ.\nΘΕΜΑΤΑ ΧΗΜΕΙΑΣ-ΒΙΟΧΗΜΕΙΑΣ ΤΕΧΝΟΛΟΓΙΚΗΣ\nthem_biox_kat_c_hmer_no_0806 - Upload a doc\nRead this doc on Scribd: them_biox_kat_c_hmer_no_0806\nΜΠΟΡΕΙΤΕ ΝΑ ΚΑΤΕΒΑΣΕΤΕ ΤΑ ΘΕΜΑΤΑ ΑΠΟ\nΠΑΝΕΛΛΑΔΙΚΕΣ ΕΞΕΤΑΣΕΙΣ 2008. ΕΣΠΕΡΙΝΑ.\nΔΕΙΤΕ ΤΑ ΘΕΜΑΤΑ ΤΩΝ ΠΑΝΕΛΛΑΔΙΚΩΝ ΕΞΕΤΑΣΕΩΝ ΤΩΝ ΕΣΠΕΡΙΝΩΝ ΛΥΚΕΙΩΝ\nΣΤΗ ΧΗΜΕΙΑ ΘΕΤΙΚΗΣ\nthem_xhm_kat_d_esp_no_0806 - Upload a doc\nRead this doc on Scribd: them_xhm_kat_d_esp_no_0806\nΜΠΟΡΕΙΤΕ ΝΑ ΚΑΤΕΒΑΣΕΤΕ ΤΑ ΘΕΜΑΤΑ ΑΠΟ ΕΔΩ.\nΑπό τον συνάδελφο Πέτρο Χαλατζιάν, πήρα ένα γενικό διαγώνισμα Χημείας, το οποίο μπορείτε να δείτε από ΕΔΩ. Θα ήθελα να ευχαριστήσω τον συνάδελφο για την προσφορά του, αλλά θα ήθελα να συστήσω στους μαθητές, να μην ασχοληθούν τελευταία μέρα με διαγωνίσματα.\nΝα βρεθούν οι ενώσεις στο παρακάτω συνθετικό σχήμα.\nΝα βρεθούν οι ενώσεις που αναφέρονται στο παρακάτω σχήμα.\nΠώς μπορούμε από μόνη οργανική ένωση την CH3CH2ΟΗ να πάρουμε ΗCΟΟCH2CH3;\nΤο γαλακτικό οξύ έχει τύπο\nΠώς ονομάζεται κατά IUPAC;\nΝα γράψετε τις χημικές εξισώσεις των αντιδράσεων του γαλακτικού οξέος με:\n3. Πώς μπορεί να παρασκευαστεί το γαλακτικό οξύ από το αιθίνιο;\nΓια τρεις ισομερείς υγρές οργανικές ενώσεις Α,Β και Γ έχουμε τις εξής πληροφορίες:\n1) Δεν αποχρωματίζουν διάλυμα Βr2/CCl4.\n2) Αντιδρούν με Να και ελευθερώνουν αέριο.\n3) Δεν διασπούν το Να2CΟ3.\n4) Περιέχουν μόνο μια χαρακτηριστική ομάδα στο μόριό τους.\nΑ) Σε ποια ομόλογη σειρά ανήκουν οι ενώσεις Α,Β και Γ;\nΒ) Αν προσθέσουμε περίσσεια νατρίου σε 7,4g της ένωσης Α παίρνουμε 1,2L αερίου σε stp.\nΠοιος ο Μ.Τ. των ενώσεων;\nΓ) Αν η Α δεν αποχρωματίζει όξινο διάλυμα ΚΜnΟ4, ποιος ο Σ.Τ. της;\nΔ) Η Β δίνει κίτρινο ίζημα με διάλυμα Ι2-ΝαΟΗ. Ποια η ένωση Β;\nΕ) Αν η Β μπορεί να προκύψει από την Γ με βάση το σχήμα:\nΓ + Η2SΟ4 (170°C) → Δ\nΔ + Η2Ο → Β\nΝα βρείτε την ένωση Γ.\nΣτ) Να γράψετε την αντίδραση πολυμερισμού της ένωσης Δ.\nΓενικό Διαγώνισμα Χημείας. 3.\nΈνα τελικό διαγώνισμα Χημείας, από τον συνάδελφο Χημικό Νίκο Καχριμάνη.\n1. Να γράψεις τους συντακτικούς τύπους από Α – Ι\n2. Το προϊόν Η αντιδρά με το αντιδραστήριο Fehling να γραφεί η σχετική αντίδραση.\n3. 4,48L της ένωσης Δ μετρημένα σε stp αντιδρούν με 600mL διαλύματος Br2 4%w/v. Να εξετάσετε αν το διάλυμα αποχρωματίζεται.\n21g ενός αλκενίου αντιδρούν με νερό δίνοντας δύο ισομερείς οργανικές ενώσεις Α και Β.Η ένωση Α που παράγεται σε μικρότερο ποσοστό αντιδρά με θειονυλοχλωρίδιο οπότε παράγονται 4,48L αερίων σε stp και η οργανική ένωση Γ που με μαγνήσιο μας δίνει την ένωση Δ. Η ένωση Β απαιτεί για πλήρη οξείδωση 100mL οξινισμένου διαλύματος Κ2Cr2O7 συγκέντρωσης 4/3Μ, παρέχοντας ένωση Ε.\nΑν όλες οι αντιδράσεις θεωρηθούν ποσοτικές να βρεθούν οι ενώσεις Α,Β,Γ,Δ και Ε.\nΠοιο ποσοστό του αλκενίου μετετράπη στην ένωση Α;\nΑν αντιδράσει η Δ με την Ε και υδρολύσουμε το προϊόν, πόσα g οργανικής ένωσης θα πάρουμε;\nΗ ποσότητα της Ε που περίσσεψε διοχετεύεται σε διάλυμα Ι2-ΝαΟΗ. Πόσα γραμμάρια ιζήματος θα προκύψουν;\nΣε δύο υδατικά διαλύματα, αποκαθίστανται οι εξής ισορροπίες :\nHS- + CN- ↔ S2- + HCN και HCl + HS- ↔ Cl- + H2S\nΤο HCN είναι ισχυρότερο οξύ από το HS- .\nΤο ΗS- δρα αμφιπρωτικά.\nΤο H2S και το S2- είναι συζυγές ζευγάρι οξέος - βάσης.\nΤο S2- είναι ισχυρότερη βάση από το CN- .\nΠοια τιμή pH μπορεί να έχει ένα υδατικό διάλυμα που περιέχει CH3NH3+ ;\nΚατά τη διάλυση 0,02 mol Νa σε Η2Ο σχηματίζονται 200 mL διαλύματος. Το pΗ του διαλύματος είναι:\nΤα ηλεκτρόνια της εξωτερικής στιβάδας του ατόμου του Ca με ατομικό αριθμό 20, που βρίσκεται σε θεμελιώδη ηλεκτρονική κατάσταση περιγράφονται με τις εξής τετράδες κβαντικών αριθμών (n, l, ml, ms):\nα. (4, 1, 0, +1/2), (4, 1, 0, -1/2)\nβ. (4, 0, 0, +1/2), (4, 0, 0, -1/2)\nγ. (4, 1, -1, +1/2), (4, 1, 0, -1/2)\nδ. (4, 0, 1, +1/2), (4, 1, 1, -1/2)\nΠοιο από τα επόμενα θα έχει μεγαλύτερο μήκος κύματος κατά de Broglie :\nα. πρωτόνιο κινούμενο με 1.000 m/s.\nβ. ηλεκτρόνιο κινούμενο με 10.000 m/s.\nγ. ηλεκτρόνιο κινούμενο με 1.000 m/s.\nδ. πρωτόνιο κινούμενο με 10.000 m/s.\nΘΕΜΑΤΑ ΕΠΑΝΑΛΗΠΤΙΚΩΝ ΕΞΕΤΑΣΕΩΝ ΒΙΟΛΟΓΙΑ ΓΕΝΙΚΗΣ Π...\nΘΕΜΑΤΑ ΠΑΝΕΛΛΑΔΙΚΩΝ ΕΞΕΤΑΣΕΩΝ. ΧΗΜΕΙΑ-ΒΙΟΧΗΜΕΙΑ. Ε...


Δωρεάν διαθέσιμο το Decrypter για το Bart ransomware | SecNews.gr\nΤετάρτη, 5 Αυγούστου, 15:28\nΑρχική investigations Δωρεάν διαθέσιμο το Decrypter για το Bart ransomware\nΔωρεάν διαθέσιμο το Decrypter για το Bart ransomware\n22 Ιουλίου 2016, 09:31\nΣχεδόν ένα μήνα μετά αφότου οι ερευνητές ασφάλειας εντόπισαν για πρώτη φορά το Bart ransomware, ο Jakub Kroustek, ένας ερευνητής ασφάλειας για την AVG, έχει δημιουργήσει ένα δωρεάν Decrypter για την ανάκτηση των αρχείων που έχουν κλειδωθεί από το Βart ransomware.\nΣτο σημερινό τοπίο που είναι γεμάτο από ransomware, το Bart ξεχωρίζει από τους ανταγωνιστές του για δύο λόγους.\nΠρώτον, το ransomware διανέμεται μέσω ενός από τα μεγαλύτερα malware botnets διανομής στον κόσμο -το ίδιο δίκτυο που εξαπλώνει το Dridex banking trojan και το Locky ransomware.\nΔεύτερον, το Bart δεν χρησιμοποιεί κρυπτογράφηση για να κλειδώσει τα δεδομένα σας, αλλά απλώς παίρνει όλα τα αρχεία σας και τα τοποθετεί μέσα σε ένα προστατευμένο με κωδικό ZIP αρχείο, διαγράφοντας τα πρωτότυπα.\nΟ Kroustek ανακάλυψε ότι το Βart δεν χρησιμοποιεί διαφορετικούς κωδικούς πρόσβασης για όλα τα αρχεία, αλλά μόνο έναν για όλα. Ο ερευνητής ήταν σε θέση να φτιάξει ένα δωρεάν Decrypter, το οποίο τα θύματα μπορούν να χρησιμοποιήσουν για να ανακτήσουν τα κλειδωμένα αρχεία τους.\nΠώς να αποκρυπτογραφήσετε τα αρχεία που είναι κλειδωμένα από το Βart ransomware\nΒήμα 1: Για να χρησιμοποιήσετε το Decrypter, θα πρέπει πρώτα να το κατεβάσετε από την ιστοσελίδα της AVG. Μόλις έχετε κατεβάσει το Decrypter, απλά κάντε διπλό κλικ σε αυτό και να ξεκινήσει σε εκτέλεση.\nΒήμα 2: Επιλέξτε την τοποθεσία στον σκληρό σας δίσκο, όπου το Bart έχει κλειδωμένα τα αρχεία σας στα προστατευμένα με κωδικό ZIP αρχεία.\nΒήμα 3: Ορίσετε δύο εκδόσεις του ίδιου αρχείου για να τις συγκρίνετε. Η μία πρέπει να είναι κλειδωμένη από το Βart ενώ η άλλη θα πρέπει να είναι η αρχική έκδοση του ίδιου αρχείου.\nΑυτό θα πρέπει να είναι αρκετά εύκολο δεδομένου ότι το Bart δεν μετονομάζει τα αρχεία, αλλά προσθέτει μόνο την επέκταση αρχείου bart.zip στο τέλος.\nΓια να βρείτε ένα πρωτότυπο αρχείο, είτε χρησιμοποιήστε ένα από το λογαριασμό σας στο Dropbox, είτε από ένα αρχείο που λάβατε μέσω e-mail είτε αν το έχετε αποθηκεύσει σε άλλον υπολογιστή ή κάποιο άλλο φορητό flash drive.\nΒήμα 4: Δώστε στο Decrypter το χρόνο να συγκρίνει τα δύο αρχεία και να εντοπίσει τον κωδικό πρόσβασης του ZIP αρχείου. Μετά από αυτό, η διαδικασία αποκρυπτογράφησης θα είναι μια «point-and-click» εμπειρία. Εάν χρειάζεστε περισσότερη βοήθεια, η AVG έχει δημοσιεύσει και ένα σχετικό tutorial.\nΠροηγούμενο άρθροΠώς το Facebook και ένα Apple ID μπορούν να κλείσουν ένα KickassTorrents\nΕπόμενο άρθροΣυσκευή της Apple; Ενημερώστε άμεσα


www.12sports.gr: Με τρεις απουσίες και έναν αμφίβολο! - Μπάσκετ Η Καλλιθέα θα παίξει κόντρα στον Γ.Α.Σ. Ιάλυσος χωρίς τους Καρβούνη, Εκινέ και Παντελίδη Κ., ενώ αμφίβολη είναι η συμμετοχή του Γιάννη Βογιατζή! - Ειδήσεις για όλα τα αθλήματα της Δωδεκανήσου\nΗ Καλλιθέα θα παίξει κόντρα στον Γ.Α.Σ. Ιάλυσος χωρίς τους Καρβούνη, Εκινέ και Παντελίδη Κ., ενώ αμφίβολη είναι η συμμετοχή του Γιάννη Βογιατζή!\nΜε αρκετές απουσίες θα παίξει η Καλλιθέα στο εκτός έδρας παιχνίδι με τον Γ.Α.Σ. Ιάλυσος, το προσεχές σαββατοκύριακο… Συγκεκριμένα ο Πάνος Παναγιωταράκος θα στερηθεί των υπηρεσιών του Παύλου Καρβούνη (δεν θα έρθει στη Ρόδο) και του τραυματία Κώστα Παντελίδη. Από κει πέρα ο Βασίλης Εκινέ τουλάχιστον προς το παρόν δεν υπολογίζεται, αφού δεν έχει ξεκινήσει προπονήσεις, ενώ αμφίβολη είναι η συμμετοχή του Γιάννη Βογιατζή, που δεν έχει ξεπεράσει το πρόβλημα τραυματισμού του. Η Καλλιθέα θέλει να κάνει το 3 στα 3 και να παραμείνει στην κορυφή του ομίλου Ρόδου, με την προετοιμασία να συνεχίζεται κανονικά υπό τις οδηγίες του «Παν Παν».\nΠριν από 10 ώρες 08:41 | Τρι 18 Ιαν, 2022


Προχωράει το ενδιαφέρον από Κουβέιτ για Πανιώνιο | Onsports.gr\nhome ΠοδόσφαιροSuper LeagueΠροχωράει το ενδιαφέρον από Κουβέιτ για Πανιώνιο Κοινοποιήστε\nΠροχωράει το ενδιαφέρον από Κουβέιτ για Πανιώνιο\tΣυντάκτης: Βασίλης Καραγιαννόπουλος\nΔημοσίευση: Τετάρτη, 02 Νοεμβρίου 2011 12.26\nΗ ΠΑΕ Πανιώνιος επιβεβαιώνει πως βρίσκεται σε συζητήσεις με υποψήφιο επενδυτή και σύμφωνα με πληροφορίες αυτός είναι από το Κουβέιτ.\tΜέχρι στιγμής ενδιαφέρον για την απόκτηση του 67% των μετοχών της ΠΑΕ Πανιώνιος έχουν δείξει επενδυτές από την Κύπρο, την Αυστρία και το Κουβέιτ. Ωστόσο, αυτό που πλέον βρίσκεται στο προσκήνιο είναι το τελευταίο. Στο Διοικητικό Συμβούλιο της Τρίτης (01/11) συζητήθηκε ενδιαφέρον υποψήφιου επενδυτή και σύμφωνα με πληροφορίες αυτό είναι από το Κουβέιτ. Μάλιστα, η «κυανέρυθρη» ΠΑΕ τονίζει πως σύντομα αναμένονται αποτελέσματα.\n«Συνεδρίασε την Τρίτη το βράδυ το διοικητικό συμβούλιο της ΠΑΕ ΠΑΝΙΩΝΙΟΣ ΓΣΣ. Στη συνεδρίαση παρεβρέθησαν και μέλη της προηγούμενης διοίκησης, αλλά και το προεδρείο του ΠΑΝΙΩΝΙΟΥ ΓΣΣ.\nΚοινή πεποίθηση αποτελεί πως στις δύσκολες ώρες που διάγει ο σύλλογος, απαραίτητη είναι η συστράτευση όλων των Πανιώνιων δυνάμεων προκειμένου να μπορέσουν να αντιμετωπιστούν τα προβλήματα.\nΣε εξέλιξη βρίσκεται συζήτηση με υποψήφιο επενδυτή και σύντομα αναμένονται τα αποτελέσματά της. Σύσσωμη η Πανιώνια οικογένεια συμφώνησε στη δρομολόγηση λύσεων ανάλογα με τις εξελίξεις».


Προειδοποίηση επιστημόνων: «Με πάνω από 200 κρούσματα καθημερινά η κατάσταση δεν είναι βιώσιμη» | iEllada.gr\nΠροειδοποίηση επιστημόνων: «Με πάνω από 200 κρούσματα καθημερινά η κατάσταση δεν είναι βιώσιμη»\n22/08/2020 - 09:28\nΟι εκκλήσεις για τήρηση των μέτρων είναι συνεχής, τα σπορ σχεδόν εβδομαδιαία αλλά η πανδημία, όχι μόνο στη χώρα μας αλλά και παγκοσμίως, δν λέει να υποχωρήση. Μόλις χτες, για μία ακόμα μέρα, ανακοινώθηκαν πάνω από 200 κρούσματα. Αθήνα και Θεσσαλονίκη συνεχίζουν να έχουν μεγάλο ιικό φορτίο, το οποίο θα εντείνεται με την επιστροφή των εκδρομέων από διακοπές.\nΚαμπανάκι για την πορεία του κορωνοϊού στη χώρα μας έκρουσε ο καθηγητής Μανώλης Δερμιτζάκης, υποστηρίζοντας πως με πάνω από 200 κρούσματα καθημερινά η κατάσταση με δεν είναι «βιώσιμη».\n«Το γεγονός ότι τα κρούσματα κορωνοϊού κινούνται μεταξύ 200 με 250 έχει καλές και κακές πλευρές. Διατηρούμαστε σε αυτά τα επίπεδα που σημαίνει ότι κάποια μέτρα δουλεύουν, διαφορετικά θα είχαμε συνεχή αύξηση. Το κακό είναι ότι είμαστε αρκετά ψηλά. Αυτά τα κρούσματα δεν είναι βιώσιμα. Οπως βλέπετε δημιουργούν πολλά προβλήματα και στις αποφάσεις που θα ληφθούν για τα επόμενα βήματα όπως και στη δυνατότητα να διαχειριστούμε τις μικρές επιδημίες που προκύπτουν σαν αποτέλεσμα του γεγονότος ότι έχουμε πολλά κρούσματα που κυκλοφορούν στην κοινότητα» τόνισε μιλώντας στο κεντρικό δελτίο του Alpha.\n«Δεν χρειάζεται σε αυτό το επίπεδο να ληφθούν οριζόντια μέτρα»\nΣτο ερώτημα αν χρειάζονται νέα μέτρα ο κ. Δερμιτζάκης τόνισε: «Υπάρχουν δύο ειδών μέτρα. Αυτά που λαμβάνουμε για να μειώσουμε τα επίπεδα των κρουσμάτων, κυρίως πρόληψης και τα έκτακτα που παίρνουμε σε συγκεκριμένες περιοχές, καθώς υπάρχουν στοιχεία επιδημιολογικά που ανησυχούν τους ειδικούς. Δεν χρειάζεται σε αυτό το επίπεδο να ληφθούν οριζόντια μέτρα. Ακόμα βλέπουμε το αποτελέσματα από τη χρήση της μάσκας. Τώρα θα αρχίσουν να αποδίδουν νέα μέτρα που πήραμε τις τελευταίες δέκα ημέρες».\n«10-15.000 τα ενεργά κρούσματα κορωνοϊού»\nΕξέφρασε και την εκτίμησή του για το πόσοι μπορεί να είναι ασυμπτωματικοί όταν επί καθημερινής φάσης τα επιβεβαιωμένα κρούσματα είναι πάνω από 200. «Αυτό που έχει σημασία πέρα από το συμπτωματικός ή ασυμπτωματικός, είναι πόσοι κυκλοφορούν και είναι ενεργά κρούσματα. Δηλαδή ενεργοί φορείς που έχουν τη δυνατότητα μετάδοσης. Αυτοί είναι γύρω στις 10.000 με 15.000. Κάποιοι έχουν απομονωθεί, αλλά το μεγαλύτερο ποσοστό κυκλοφορεί ελεύθερα. Μην το δούμε αυτό ως μια αποτυχία των τεστ. Πρέπει να ξεχωρίσουμε να νέα κρούσματα από τα ενεργά κρούσματα. Τα νέα κρούσματα υπολογίζω είναι περίπου πέντε φορές από αυτό που βλέπουμε. Είναι λογικό να μην τα βλέπουμε όλα, αφού δεν έχουμε τη δυνατότητα να κάνουμε τεστ σε όλους. Και έχουμε τη δυνατότητα να δούμε τους ασυμπτωματικούς. Ξέρουμε ότι υπάρχουν γιατί έχουμε τα ορφανά κρούσματα», είπε ο ίδιος.\nΣχετικά με το άνοιγμα των σχολείων ανέφερε ότι είναι πολύ θετικό το γεγονός ότι τα σχολεία είχαν ανοίξει τον Μάιο και έχουν μπει ήδη στο κλίμα τα παιδιά. Αν δεν είχαν ανοίξει τότε τα πράγματα στα σχολεία το Σεπτέμβρη θα ήταν πιο δύσκολη η διαχείριση και θεωρεί απαραίτητη τη μάσκα στα παιδιά\nΤέλος εμφανίστηκε αρνητικός στο ενδεχόμενο οι ηλικιωμένοι να βγαίνουν από το σπίτι τους με SMS: «Δεν θα το θεωρούσα καλό μέτρο παρά μόνο αν γίνει πολύ πιο άσχημη η κατάσταση, αλλά ελπίζω να μην φτάσουμε εκεί».


Ο Κλέι Τόμπσον επέστρεψε στα παρκέ μετά από απουσία 940 ημερών και βοήθησε τους Ουόριορς να πάρουν τη νίκη απέναντι στο Κλίβελαντ με 96-82. Μετά τη λήξη της αναμέτρησης ο 33χρονος γκαρντ, που ταλαιπωρήθηκε αρκετά τα τελευταία 2,5 χρόνια (τραυματισμούς σε χιαστό σύνδεσμο και Αχίλλειο τένοντα) μίλησε για το πως αισθάνθηκε στην επιστροφή του και τόνισε πως έμαθε να μην παίρνει τίποτε ως δεδομένο.\nΠιο συγκεκριμένα ο Τόμπσον είπε:\n«Ήταν ξεχωριστό, δεν πρόκειται να το ξεχάσω και μακάρι να μπορέσω να το ζήσω ξανά. Και μόνο που άκουσα τον εκκωφαντικό θόρυβο από το κοινό… Είναι δύσκολο να το εκφράσεις με λόγια. Ήταν μία ξεχωριστή στιγμή για εμένα, τους συμπαίκτες μου, την οικογένειά μου. Γίνομαι συναισθηματικός που το συζητάω και συγκινούμαι, αλλά πραγματικά ήταν απίστευτο.\nΤα δύο τελευταία χρόνια με δίδαξαν να μην παίρνω ως δεδομένο αυτό που κάνουμε, να μην θεωρώ τίποτα σίγουρο. Όταν μπορούμε να το κάνω μπροστά σε τέτοιους φιλάθλους για 10 χρόνια τώρα είναι πραγματική ευλογία. Είμαι τόσο ενθουσιασμένος για την υπόλοιπη σεζόν. Έχουμε εξαιρετική ομάδα. Όταν θα ενεργοποιήσουμε όλα μας τα όπλα δεν νομίζω ότι θα υπάρχει κάποιος που θα μας σταματήσει».


10 λόγοι για να καταγγείλεις μια κακοποίηση ζώου - Da News\nΑρχική Κοινωνία 10 λόγοι για να καταγγείλεις μια κακοποίηση ζώου\nΠριν από ένα περίπου χρόνο και συγκεκριμένα το Νοέμβριο του 2020 η Βουλή ψήφισε τη μετατροπή της κακοποίησης ζώων σε κακούργημα, κάτι το οποίο απαιτούσε χρόνια τώρα η φιλοζωική κοινότητα.\nΗ χώρα μας δυστυχώς και στο ζήτημα της κακοποίησης ζώου έχει άλλη μία αρνητική πρωτιά. Σε καμιά άλλη χώρα της Ευρώπης δεν γίνεται αυτό που γίνεται εδώ. Που ο καθένας βγαίνει έξω από το σπίτι του και κάνει ό,τι θέλει: Πυροβολεί ζώα με καραμπίνες-μάστιγα πλέον αυτές οι καραμπίνες, πετάει φόλες, φτιάχνει αυτοσχέδια δηλητήρια βάζοντας μέσα γυαλιά, καρφιά και ό,τι του έρθει στο άρρωστο μυαλό του, χτυπάει επίτηδες αδέσποτα με το αυτοκίνητο, κακοποιεί και πάει λέγοντας.\nΜια χώρα χωρίς παιδεία, χωρίς πολιτισμό και χωρίς ευαισθητοποίηση πάνω σε αμέτρητα θέματα, μεταξύ αυτών και στα θέματα του περιβάλλοντος και των ζώων.\nΟπότε το να γίνει η κακοποίηση ζώου κακούργημα ήταν κάτι παραπάνω από επιτακτική ανάγκη. Αλλά εδώ δυστυχώς γελάμε. Τι έγινε ένα χρόνο μετά; Αμέτρητες κακοποιήσεις και τιμωρία καμιά. Και μιλάμε για αύξηση των κακοποιήσεων. Όλο τον εγκλεισμό και την υποχρεωτική καραντίνα τον βγάλαμε πάνω στα ζώα. Ξεσπάσαμε τα νεύρα μας σε αυτά. Όχι δηλαδή ότι πριν δεν ξεσπούσαμε. Αλλά λέμε τώρα.\nΕ, δεν έχει κανένα νόημα τότε η αυστηροποίηση των ποινών. Εσείς βλέπετε κάποιο; Για να λέμε ότι η κακοποίηση ζώου είναι κακούργημα; Έτσι να κάνουμε κουβέντα;\nΓια να βάλουμε όμως τα πράγματα στη θέση τους. Στην ερώτηση ποιος φταίει για αυτό, που δεν συλλαμβάνονται και δεν τιμωρούνται οι δράστες δηλαδή, οι περισσότεροι θα απαντούσαμε το Κράτος. Το Κράτος μας φταίει για όλα. Μήπως να σκεφτόμασταν ότι εμείς είμαστε το Κράτος; Ε, βρε παιδιά, πώς να το κάνουμε; Δεν είμαστε άμοιροι των ευθυνών μας. Ας κουνήσουμε και εμείς λίγο το χεράκι μας. Τα θέλουμε όλα έτοιμα στο πιάτο.\nΤι σημαίνει κουνώ το χεράκι μου; Καταγγέλλω, μιλάω, ανοίγω το στόμα μου. Δείχνω το δράστη, τον κακοποιητή. Πώς θα πιαστεί και θα πληρώσει αν δεν ανοίξω το στόμα μου; Αν δεν σταματήσω να λέω “Πού να μπλέξω τώρα;” Γιατί δεν μπορούν οι Αρχές να βρίσκουν τα πάντα. Δεν βρίσκουν που δεν βρίσκουν τίποτα σχετικά με τα ζώα. Να τους σπρώξουμε και εμείς λίγο.\nΕίμαι σίγουρη ότι πολλοί δεν έχουν σκεφτεί ότι από τη δική μας παρότρυνση το Κράτος μπορεί να κουνηθεί. Το ακούνητο Κράτος κουνιέται όταν εμείς είμαστε σε επαγρύπνηση.\nΓια αυτό πέρα από τους προφανείς λόγους του να μιλήσουμε και να καταδείξουμε ποιος το έκανε, υπάρχουν και άλλοι λόγοι που θα έπρεπε να καταγγέλλουμε όταν γνωρίζουμε. Σημαντικοί για κάποιους. Ασήμαντοι για άλλους. Υπάρχουν όμως.\nΦτιάξαμε λοιπόν αυτούς τους 10 λόγους που πρέπει να καταγγέλλουμε μια κακοποίηση και σας ζητάμε να τους σκεφτείτε. Ποιος ξέρει; Κάτι μπορεί να αλλάξει.\n1. Η ανομία πρέπει να τιμωρείται\nΈνα και ένα κάνει δύο. Το να κακοποιήσεις είτε άνθρωπο είτε ζώο είναι ποινικά κολάσιμο. Και πρέπει να λογοδοτήσεις για αυτό. Δεν έχει μα, δεν έχει μου. Τι να κάνουμε; Έτσι είναι η ζωή. Όποιος δεν θέλει νόμους ας φτιάξει τη βαλίτσα του και ας πάει στη ζούγκλα να κάνει παρέα στον Ταρζάν.\n2. Είναι και ζήτημα ηθικής-σε όποιον πιστεύει στην ηθική\nΑν πιστεύετε στις λέξεις ηθικό-ανήθικο-είναι πολλοί που δεν πιστεύουν- σκεφτείτε το. Πόσο ανήθικο είναι να πάρεις τη ζωή ή να κάνεις να πονέσει ένα αδύναμο πλάσμα; Πόσο ανήθικο κάθαρμα πρέπει να είσαι για να προκαλέσεις μια δυστυχία; Πώς μπορεί να ικανοποιείσαι με κάτι τόσο άρρωστο; Δεν πρέπει να σε σταματήσουμε; Δεν πρέπει να λογοδοτήσεις;\n3. Είναι και θέμα πρόληψης\nΤις περισσότερες φορές που κάποιος δεν τιμωρείται για μια πράξη εις βάρος ενός ζώου την επαναλαμβάνει. Μια και δύο το έχουμε δει αυτό; Και την πληρώνει άλλο ένα πλάσμα. Και άλλο και άλλο. Ε, δεν θέλετε να το σταματήσετε αυτό; Να σπάσετε την αλυσίδα; Γιατί δέχεστε τους serial killers να δρουν ανενόχλητοι. Και να μας κοροϊδεύουν κατά βάθος. Μην πείτε ότι δεν θα το ξανακάνει. Γιατί θα το ξανακάνει. Το μόνο σίγουρο. Αν συλληφθεί, τιμωρηθεί, πληρώσει κτλ κτλ, θα το ξανασκεφτεί. Σώστε άλλες ζωές που μπορεί να έχουν την ίδια κατάληξη.\n4. Προστατεύεις και τους ανθρώπους έτσι\nΌπως οι περισσότεροι γνωρίζουμε, έχουν γίνει εδώ και χρόνια πολλές έρευνες που λένε το απλό: Ο δολοφόνος ή αυτός που θα κακοποιήσει άνθρωπο, έχει ξεκινήσει σχεδόν πάντα με ζώο. Ο δολοφόνος θα πειραματιστεί αρχικά με ζώο. Να δει. Πώς είναι; Θα τον πιάσουν; Θα βγάλει όλο τον άρρωστο κόσμο του πρώτα σε ένα αδύναμο πλάσμα. Και μετά έρχεται και η δική μας σειρά. Σταματήστε τον. Διαβάστε προσεκτικά τις ειδήσεις φόνων. Οι περισσότεροι δράστες κακοποιούσαν ζώα.\n5. Υπερνικάς το φόβο\nΟ φόβος είναι κάτι που σου δυσκολεύει τη ζωή. Σε πηγαίνει πίσω. Το να φοβάσαι να καταγγείλεις επειδή είναι γείτονας, συγγενής, φίλος, σε κάνει έναν φοβισμένο άνθρωπο. Θες να είσαι φοβισμένος; Φοβάσαι γιατί δηλαδή; Για σκέψου το. Μη χαλάσεις τη σχέση σου με αυτόν; Θες σχέση με κάποιον που κακοποιεί και σκοτώνει ζώα; Φοβάσαι μήπως σε εκδικηθεί; Μήπως σταματήσει να σου μιλάει; Μήπως παρεξηγηθεί; Μήπως σε δείρει; Μήπως τι;\n6. Δείχνεις στους ιθύνοντες ότι υπάρχεις\nΕίπαμε και πιο πάνω. Αν δεν σπρώξεις τις Αρχές, δεν θα κουνηθούν. Αυτό είναι η Ελλάδα, τώρα θα το μάθουμε; Σκότωσε κάποιος ένα ζώο. “Ε, και;” Αυτό λένε οι περισσότεροι υπεύθυνοι. “Ένα ζώο ήταν μωρέ. Μην το κάνουμε και θέμα.” Πόσες φορές δεν έχετε πάρει στην αστυνομία για κακοποίηση και σας έγραψαν κανονικά; Γιατί είτε δεν ήθελαν να ασχοληθούν είτε γιατί δεν γνώριζαν το νόμο. Παρένθεση. Και για τα δύο πρέπει να γίνεται αναφορά στον ανώτερό τους.\nΠρέπει να καταλάβουν ότι υπάρχουμε. Διεκδικούμε. Απαιτούμε να κάνουν τη δουλειά για την οποία τους ψηφίσαμε και πληρώνονται. Αν εμείς είμαστε μούγκα, αυτοί θα προτιμήσουν να είναι στο Facebook την ώρα που λίγα μέτρα πιο εκεί ένα ζώο σφαδάζει από τους πόνους επειδή κατάπιε κρέας με καρφιά μέσα. Τους δείχνουμε λοιπόν ότι πρέπει να κουνηθούν. Και δεν τους αφήνουμε σε ησυχία. Το να κάνουν τη δουλειά τους βέβαια, θα μου πείτε, είναι στα αυτονόητα. Ε, καλά τώρα. Πού ζείτε;\n7. Σπας την ομερτά\nΌλα είναι αλυσίδα, συγκοινωνούντα δοχεία. Σήμερα εγώ, αύριο εσύ. Τι θέλω να πω με αυτό. Το θέμα είναι να γίνει η αρχή. Αν τολμήσω εγώ και καταγγείλω και δω αποτέλεσμα, τότε θα τολμήσει και κάποιος άλλος την επόμενη φορά. Ο ένας με τον άλλον, που λέμε. Κάποιος, βρε παιδιά, πρέπει να κάνει την αρχή. Πώς λέμε ανοίγει ένα στόμα σε κάποιο συμβάν και μετά σιγά σιγά ξεκινούν να ανοίγουν και άλλα; Ε, αυτό.\n8. Για την ψυχή του ζώου, ρε γαμώτο\nΚαι εδώ αυτό αφορά αυτούς που πιστεύουν στην ύπαρξη της ψυχής. Το σκοτώνεις, το κακοποιείς, το ταλαιπωρείς. Χάνει τη ζωούλα του. Τη μία και μοναδική. Ε, δεν σε πιάνει ενοχή που ξέρεις ποιος το έκανε και δεν μιλάς; Μίλησε, ρε παιδί μου. Για την ψυχή αυτή του πλάσματος. Για μια δικαίωση, ας το πούμε έτσι. Για το γαμώτο.\n9. Γίνεσαι συνένοχος\nΔυστυχώς η αλήθεια είναι μία. Όταν ξέρουμε κάτι κακό και δεν μιλάμε ώστε να τιμωρηθεί αυτός που το έκανε δεν είμαστε φιλήσυχοι πολίτες αλλά συνένοχοι. Συνένοχοι στην πράξη αυτή, στην κακοποίηση. Θες να είσαι συνένοχος; Υποτίθεται ότι αγαπάς τα ζώα και πονάς για αυτά. Μη συμμετέχεις σε αυτό.\n10. Όχι, δεν είσαι ούτε καταδότης ούτε ρουφιάνος\nΚαι όμως σίγουρα θα υπάρξουν κάποιοι-ευτυχώς ελάχιστοι, που θα πουν ότι η πρακτική της καταγγελίας είναι ρουφιανιά. Επιλεκτική ευαισθησία τη λέω εγώ. Ευαίσθητοι στο δράστη, αναίσθητοι στο θύμα. Τι, είναι του Κράτους δουλειά να βρει το δράστη; Ναι, σε οργανωμένα Κράτη που έχουμε κάποιες κακοποιήσεις. Όχι χιλιάδες. Στις χιλιάδες κακοποιήσεις της χώρας μας, αν δεν ανοίξουμε εμείς το στόμα μας, είναι αδύνατον να βρεθούν οι χιλιάδες δράστες όσο και να το θέλει το Κράτος. Για αυτό αφήστε τα αυτά τα δήθεν.\nΕίναι υποχρέωση και καθήκον μας να μιλάμε. Να απαιτούμε δικαιότερες κοινωνίες και να θέλουμε να γίνονται λιγότερα άσχημα σε βάρος των ανθρώπων και των ζώων. Δεν πρέπει να ξεχνάμε το βασικότερο όλων. Το κάθε πλάσμα, είτε λέγεται άνθρωπος, είτε λιοντάρι, είτε κότα, είτε πουλί έχει μια και μόνο ζωή. Δεν έχει κανείς μα κανείς δικαίωμα να του τη στερήσει. Και όλες οι ζωές είναι ζωές.\nΕπόμενο άρθροΌλαφ Σολτς – Άρμιν Λάσετ: Oι δυο μονομάχοι της γερμανικής Καγκελαρίας\nΠάνω από 8.000 ασυνόδευτα παιδιά έχει απελάσει η κυβέρνηση Τραμπ από...


Στην πυρά ο Δον Κιχώτης! (και άλλα τέσσερα πολυδιαβασμένα βιβλία) - POPAGANDA\nΣτην πυρά ο Δον Κιχώτης! (και άλλα τέσσερα πολυδιαβασμένα βιβλία)\nΠέντε Έλληνες συγγραφείς ομολογούν ποιο πολυδιαβασμένο βιβλίο δεν τους άρεσε καθόλου.\nΥπάρχουν πολυδιασμένα βιβλία που θεωρούνται ευαγγέλια για τους απανταχού βιβλιόφιλους. Δεν έχω ακούσει ποτέ άνθρωπο που διαβάζει συστηματικά να πει ότι δεν του άρεσε το «Έγκλημα και τιμωρία», το «1984» ή το «Φύλακας στη σίκαλη». Κάποια από αυτά μπορούν να χαρακτηριστούν κλασικά -έχει περάσει ο απαραίτητος χρόνος από την πρώτη τους έκδοση- καποια άλλα δεν έχουν μπει ακόμη σε αυτή την κατηγορία αλλά σίγουρα έχουν βρει μεγάλη ανταπόκριση μεταξύ αναγνωστών και κριτικών. Υπάρχουν βιβλία που δύσκολα ομολογει κανείς ότι δεν του άρεσαν. Ή μήπως όχι; Πέντε σύγχρονοι συγγραφείς μας ανοίγουν τα χαρτιά τους και παραδέχονται ενώπιον όλων ποιο βιβλίο κλασικής λογοτεχνίας δεν τους άγγιξε.\nΟ Δημήτρης Σωτάκης έπληξε αφόρητα διαβάζοντας το «Ελίζαμπεθ Κοστέλο» του J.M. Coetzee.\nφωτογραφία: Γιάννη Καραμπάτσου\n«Δεν είναι μόνο το εν λόγω βιβλίο του νοτιοαφρικανού νομπελίστα που δεν άντεξα, αλλά σχεδόν το σύνολο της δουλειάς του. Το συγκεκριμένο βιβλίο, μάλιστα, ήταν και το αντικείμενο συζήτησης μιας λογοτεχνικής συνάντησης που έγινε στην Πάρο πριν 11 χρόνια, στην οποία συμμετείχα, ως νέος συγγραφέας τότε, ανάμεσα σε αγαπημένους φίλους. Περί τίνος πρόκειται; Η Ελίζαμπεθ Κοστέλο, μια Αυστραλή συγγραφέας, έχει αποκτήσει μεγάλη φήμη, παγκόσμια επιτυχία και διακρίσεις, εξαιτίας ενός παλιότερου μυθιστορήματός της. Ποτέ δεν κατάφερε να επαναλάβει αυτή την επιτυχία, έτσι, καθώς τα χρόνια περνάνε, σε προχωρημένη πλέον ηλικία, περιφέρεται σε διάφορες εκδηλώσεις, κρουαζιέρες, κουβαλώντας τη φήμη του πρώτου εκείνου μυθιστορήματος. Κατά τη διάρκεια αυτών των δραστηριοτήτων, επιχειρεί η ίδια, αλλά και ο αναγνώστης, μια βουτιά στο υποσυνείδητό της, αναλύοντας τον ψυχισμό της, ξεδιπλώνοντας τις σχέσεις της με το κοντινό της περιβάλλον.\nΠαρόλο που η διεθνής κριτική θεωρεί το βιβλίο ένα σημαντικό έργο, εγώ-κάτι που όπως προανέφερα-όπως και στα άλλα έργα του Κούτσι, έπληξα αφόρητα, από έναν συναισθηματικά αλλοιωμένο ακαδημαϊσμό, ένα βιβλίο, όχι κακό, για να μην υπερβάλω και το αδικήσω, όμως κατά την κρίση μου, τίποτα δε μαρτυρά μια φλέγουσα πένα, μια πρωτότυπη σκέψη και εξομολόγηση, ο Κούτσι κινείται στα όρια μιας σφιχτής αποτύπωσης της παρακμιακής ζωής που ζει πλέον η ηλικιωμένη συγγραφέας, προκαλώντας μια συγκίνηση αποστειρωμένη και απολύτως προβλέψιμη, έναν λυρισμό απολύτως υπολογισμένο, με αποτέλεσμα να χάσω κάθε ελπίδα για μια πραγματική έκπληξη ή χαρά κατά τη διάρκεια της ανάγνωσης.\nΓια να μη σας κουράσω, ο Κούτσι, το ίδιο μοτίβο ακολουθεί παντού, συμπαθητικές ιδέες αλλά μέχρι εκεί, βιβλία δεμένα με ένα αόρατο σκοινί, υποφέρουν από μια ανόητη συναισθηματική ακαμψία, που δεν οδηγεί πουθενά, εκτός από το να πείσει με αυτή την καταφανέστατη σοβαροφάνεια μερικούς χαζοβιόληδες να του δώσουν το Νόμπελ. Και για να μιλήσω έξω απ’ τα δόντια, τι θέλει επιτέλους ο κύριος Κούτσι; Η δουλειά του μου θυμίζει περισσότερο έναν κατά φαντασία ψυχαναλυτή, εγώ δεν ανίχνευσα τίποτα ενδιαφέρον λεκτικά, υφολογικά σε αυτό το βιβλίο, παρά έναν συγγραφέα που έχει εγκλωβιστεί στα δυσδιάκριτα όρια λογοτεχνίας και διδαχής. Ξέρετε, η αναγνωστική ιδιότητα συνδέεται με έναν πολύ παράξενο ψυχισμό, ο αναγνώστης έχει, κατά κάποιο τρόπο, αποφασίσει, τι θέλει να διαβάσει κι αν δεν το βρει, δεν ακούει κουβέντα, εγώ δεν αναζητώ βιβλία σαν το Ελίζαμπεθ Κόστέλο, δε με αφορούν και δεν αισθάνομαι καμία διανοητική συγγένεια μαζί τους. Τέλος πάντων, πολύ ωραίο βιβλίο, σας το προτείνω».\nΤο βιβλίο «Η ανάσταση του Μάικλ Τζάκσον» του Δημήτρη Σωτάκη κυκλοφορεί από τις εκδόσεις Κέδρος.\nΣτην επόμενη σελίδα: αποτασσόμεθα τον Τhomas Pynchon


Μπολσονάρου: μπλοκάρει νομοσχέδιο για δωρεάν ταμπόν και σερβιέτες σε φτωχά κορίτσια - The Mamagers.gr\nΑντιδράσεις έχει προκαλέσει η απόφαση του προέδρου της Βραζιλίας Ζαΐχ Μπολσονάρου να μπλοκάρει το νομοσχέδιο δωρεάν διανομής σερβιετών και ταμπόν στα φτωχότερα κορίτσια και τις γυναίκες.\nΤονίζεται ότι λόγω της φτώχειας στην χώρα, εκτιμάται ότι τέσσερα στα δέκα κορίτσια αδυνατούν να παρακολουθήσουν μαθήματα στο σχολείο.\nΟ Μπολσονάρου άσκησε βέτο σε μέρος ενός νομοσχεδίου που θα έδινε δωρεάν προϊόντα υγιεινής σε ομάδες, συμπεριλαμβανομένων των αστέγων, των κρατουμένων και των εφήβων κοριτσιών στα κρατικά σχολεία.\nΤο νομοσχέδιο αυτό αναμενόταν να ωφελήσει 5,6 εκατομμύρια γυναίκες και ήταν μέρος ενός μεγαλύτερου πακέτου.\nΗ Ταμπάτα Αμαράλ, από το σοσιαλιστικό κόμμα της Βραζιλίας (PSB) και μία από τους 34 κομματικούς ομοσπονδιακούς βουλευτές που συνέγραψαν το νομοσχέδιο, είπε ότι ο πρόεδρος έδειξε την «περιφρόνησή του για την αξιοπρέπεια των ευάλωτων γυναικών».\n«Ο Μπολσονάρου λέει ότι αυτό το έργο είναι ενάντια στο δημόσιο συμφέρον. Εγώ λέω ότι αυτό που είναι αντίθετο με το δημόσιο συμφέρον είναι ότι τα κορίτσια χάνουν περίπου έξι εβδομάδες σχολείου το χρόνο επειδή έχουν έμμηνο ρύση», δήλωσε η Αμαράλ στον Guardian.\n«Το βέτο είναι παράλογο και απάνθρωπο», δήλωσε η Ροζάνα Μπαρόζο, πρόεδρος της Βραζιλιάνικης Ένωσης Δευτεροβάθμιων Φοιτητών (UBES). «Πολλές μαθήτριες δεν μπορούν να φοιτήσουν στα σχολεία. ο λόγος είναι ότι σταματούν να πηγαίνουν καθώς δεν έχουν αυτά τα είδη προσωπικής φροντίδας».\n«Έχετε φανταστεί ποτέ να χρησιμοποιείτε χαρτί, εφημερίδα ή ακόμα και φρυγανιά για να περιορίσετε την έμμηνο ρύση; Αυτή είναι μια σκληρή πραγματικότητα, ειδικά μεταξύ των νεαρών κοριτσιών. Εν μέσω της πανδημίας και της επιδείνωσης της κοινωνικής ανισότητας, αυτή η κατάσταση έχει γίνει ακόμη χειρότερη» σημείωσε.\nΤον Μάιο, μια έκθεση της Unicef και του UNFPA, διαπίστωσε ότι 713.000 κορίτσια στη Βραζιλία ζουν χωρίς πρόσβαση σε μπάνιο. Περίπου 4 εκατομμύρια κορίτσια δεν έχουν επαρκείς παροχές υγιεινής στο σχολείο, όπως σερβιέτες και σαπούνι, και τουλάχιστον 200.000 κορίτσια στερούνται ακόμη και τις ελάχιστες εγκαταστάσεις υγιεινής στο σχολείο, όπως είναι τα μπάνια.\nΗ Αμαράλ αμφισβήτησε τον ισχυρισμό της κυβέρνησης ότι η πηγή των 84 εκατ. ρεάλ ετησίως για την κάλυψη του σχεδίου ήταν ασαφής, λέγοντας ότι υπάρχει η διευκρίνιση ότι θα χρηματοδοτηθεί από το υπουργείο Υγείας και το εθνικό ταμείο σωφρονισμού. Η ίδια ηγείται της εκστρατείας για την ανατροπή του βέτο.\nΣημείωσε ότι το υπουργείο Υγείας καλείται να πληρώσει για δαπανηρές θεραπείες και χειρουργικές επεμβάσεις που προκύπτουν από επιπλοκές, αφού οι γυναίκες χρησιμοποιούν αντικείμενα όπως πετσέτες και παλιά ρούχα κατά τη διάρκεια της περιόδου τους. Οι μισές γυναίκες της Βραζιλίας ανέφεραν ότι κατέφυγαν σε τέτοιες εναλλακτικές λύσεις, όπως είπε.\nΗ Μπαρόζο κινητοποιεί τους μαθητές να συλλέγουν προϊόντα για να τα δώσουν στα σχολεία. «Αυτή δεν είναι η χώρα που θέλουμε και γι’ αυτό μέσω του UBES, που αντιπροσωπεύει περισσότερους από 40 εκατομμύρια φοιτητές, βοηθήσαμε στην κατασκευή αυτού του νομοσχεδίου και θα καταπολεμήσουμε αυτό το βέτο».\nΑΝΙΣΟΤΗΤΑΔΙΑΜΑΡΤΥΡΙΕΣ ΓΥΝΑΙΚΩΝΔΩΡΕΑΝ ΣΕΡΒΙΕΤΕΣΔΩΡΕΑΝ ΤΑΜΠΟΝΜΠΛΟΚΑΡΕΙ ΝΟΜΟΣΧΕΔΙΟΜΠΟΛΣΟΝΑΡΟΥΦΤΩΧΑ ΚΟΡΙΤΣΙΑ


Μελαγχολία ή κατάθλιψη; Υπάρχει λύση; – Psychopedia.gr\nTης Αθηνάς Μηλιάρα, Συμβούλου Ψυχολογικής Υποστήριξης\nΜια νέα μέρα αρχίζει, νέες προκλήσεις, νέα γεγονότα μπορούν να συμβούν. Εσύ όμως δε νιώθεις έτσι. Για σένα τίποτα δε φαίνεται ενδιαφέρον. Δεν μπορείς να νιώσεις όμορφα. Κάποιες μέρες ίσως να μην θέλεις να σηκωθείς από το κρεβάτι. Κάποιες μέρες δεν βρίσκεις νόημα να κάνεις τίποτα…\nΤο πρώτο πράγμα που έχεις να κάνεις είναι να σκεφτείς ότι μπορεί και να μην είναι κατάθλιψη. Το να την ορίζεις ως τέτοια, αυτό που συμβαίνει είναι ότι της δίνεις δύναμη. Της δίνεις υπόσταση. Ακόμα και αν δεν είναι, δημιουργείς το πλαίσιο για να μπορέσει να γίνει!\nΈχουμε βάλει όρους ψυχοπαθολογίας στο λεξιλόγιό μας με τέτοια ευκολία και πολλές φορές φορές αυτό όχι μόνο δεν βοηθάει αλλά μας δημιουργεί περισσότερα προβλήματα.\nΚατ’ αρχήν ας δούμε που μπορεί να ωφείλεται μια πτώση της διάθεσης, που διαρκεί είτε λίγο διάστημα είτε περισότερο.\n1. Μπορεί να ωφείλεται σε έλλειψη βιταμινών, σε κακή διατροφή ή σε δυσλειτουργία ορμονών. Όταν π.χ. ο οργανισμός παράγει σεροτονίνη, η διάθεση μας είναι καλή, ενώ αντίθετα, όταν μας λείπει αυτή η ορμόνη, τότε νιώθουμε κακοδιάθετοι. Μείωσε ή κατάργησε τα γλυκά και τη ζάχαρη που κάθε άλλο βοηθούν και αύξησε τους ξηρούς καρπούς, κακάο (προτίμησέ το από τις σοκολάτες), ψάρι, όσπρια, λαχανικά, φρούτα.\n2. Μπορεί να έχει συμβεί κάτι πραγματικά πολύ δυσάρεστο στη ζωή σου και να χρειάζεσαι χρόνο για να μπορέσεις να ξαναβρείς τις ισορροπίες σου. Ακόμα και μια μετακόμιση είναι δυνατόν να σου αλλάξει πράγματα, να σε ξεβολέψει ή να χάσεις αγαπημένες συνήθειες. Και αυτό από μόνο του είναι μια αγχωγόνος κατάσταση. Πόσο περισσότερο, αν έχει συμβεί χωρισμός ή αποχωρισμός ή οποιαδήποτε μορφή στέρησης από κάτι ή κάποιον που αγαπάς. Όπως επίσης θέματα επαγγελματικής φύσεως και …ο κατάλογος δεν τελειώνει…\nΜας χαρακτηρίζει όλους μια βιασύνη,να προχωράμε γρήγορα σε όλα. Ακόμα και από τον πόνο και τη θλίψη, θέλουμε να ξεμπερδεύουμε όσο γρηγορότερα γίνεται.\nΌμως, το να μείνουμε λίγο με τη θλίψη μας, είναι υγιές και θεραπευτικό, αρκεί να μη μας γίνει συνήθεια και να μην μείνουμε εκεί.\nΔώσε λοιπόν λίγο χρόνο στον εαυτό σου, αγκάλιασέ τον και δώσε του αγάπη!\nΤο δευτερο πράγμα που έχεις να κάνεις είναι να αρχίσεις να βάζεις στην καθημερινότητά σου πράγματα που σε ευχαριστούν, που τα αγαπάς και που σε κάνουν έστω και για λίγο να χαμογελάσεις.\nΑπό ένα τραγούδι, μια βόλτα, ένα τηλεφώνημα μέχρι ένα ταξίδι. Άλλαξε την καθημερινοτητά σου με όποιο τρόπο μπορείς! Δεν είναι απαραίτητο να χρειάζεσαι χρήματα γι αυτό. Ενημερώσου για τις αθλητικές και πολιτιστικές δραστηριότητες που διοργανώνουν οι διάφοροι Δήμοι.\nΚι αν, παρόλαυτα η θλίψη συνεχίζει να παραμένει μια πραγματικότητα, συνεχίζει να είναι μεγάλη, τότε αποδέξου την!\nΤίποτα δεν αντιμετωπίζεται με πόλεμο, κάνε ειρήνη μαζί της!\nΌσο ζεις ήρεμα μαζί της, τόσο αυτή θα μικραίνει, θα ατονεί. Δεν θα είναι πια μόνιμη κατάσταση, αλλά θα υπάρχουν απλά περίοδοι θλίψης που ολοένα θα συμπυκνώνονται, ενώ παράλληλα οι περίοδοι ηρεμίας θα μεγαλώνουν!\nΤο σημαντικότερο όμως είναι ότι δεν είσαι μόνος σου, να ξέρεις ότι και άλλοι άνθρωποι νιώθουν σαν και σένα. Δεν έχεις παρά να κοιτάξεις λίγο έξω από εσένα, να ξεφύγει το μυαλό από το «εγώ» και τότε θα αντιληφθείς ότι αυτό που νιώθεις δεν είναι τόσο περίεργο και σπάνιο. Είναι κάτι που έχει λύση.\nΑν νιώθεις όμως ότι δεν θέλεις να τα περάσεις μόνος σου, υπάρχουν πάντα οι ειδικοί να σε βοηθήσουν, να σου κρατήσουν το χέρι και να βρεις μαζί τους, τους πιο εύκολους τρόπους για να το αντιμετωπίσεις. Ατομικές συνεδρίες ή ένταξη σε μια συμβουλευτική ομάδα, δημιουργεί ασφάλεια και εμπιστοσύνη!\nΚυρίως όμως μην βαφτίσεις, εσύ ή κάποιοι φίλοι σου, την ψυχολογική σου κατάσταση. Μόνο ένας ειδικός, μπορεί να ξεχωρίσει την θλίψη από την κατάθλιψη, αν χρειάζεται ειδική θεραπευτική αγωγή και το πόσο θα διαρκέσει. Αν πράγματι χρειάζεται ίσως να είναι για ένα μικρό χρονικό διάστημα. Σίγουρα όμως υπάρχει λύση!\nΓια να κλείσετε ραντεβού σε οικονομικό κόστος με Ειδικό ψυχικής υγείας του Psychopedia , μπορείτε να κάνετε κλικ εδώ: https://psychopedia.gr/exatomikevmenes-ypiresies-psychikis-ygias/\nΒιογραφικό Αθηνάς Μηλιαρά\nΗ Αθηνά Μηλιαρά είναι σύμβουλος ψυχολογικής υποστήριξης, συστημικής προσέγγισης. Παράλληλα με τις σπουδές της στην Συμβουλευτική, παρακολούθησε διάφορα σεμινάρια και σεμιναριακού τύπου προγράμματα: Μουσικοθεραπείας, Φωνητικής Ψυχοθεραπείας, Σωματικού Θεάτρου, Θεατρικού Αυτοσχεδιασμού, Υποκριτικής, Ορθοφωνίας, Τεχνικής Αλεξάντερ, Χοροθεραπείας & Κίνησης, Χοροθεραπείας Πρωτόγονης Έκφρασης, Boutoh κ.ά. που αφορούν την έκφραση σώματος και φωνής. Παρακολουθεί ακόμα ότι νέο και ενδιαφέρον. Ότι την προκαλεί να εξερευνήσει κομμάτια του εαυτού της. Συντονίζει ομάδες αυτογνωσίας που βοηθούν στο ξεμπλοκάρισμα σώματος και λόγου, καθώς επίσης και ατομικές συνεδρίες σε θέματα επικοινωνίας και σχέσεων, στα ΔΡώΜΕΝΑ, Εργαστήρι Δημιουργικής Έκφρασης, στο Χαλάνδρι.


«Της μάνας σου… η σύνταξη!!!» στην Κρεμαστή | Η ΡΟΔΙΑΚΗ\n«Της μάνας σου… η σύνταξη!!!» στην Κρεμαστή\nΗμερομηνία 04/05/18 22:40\nΟ Δημοτικός Οργανισμός Πολιτισμού – Αθλητισμού Ρόδου σε συνεργασία με την Θεατρική Ομάδα του Συλλόγου Φίλων Θεάτρου – Χορού και Μουσικής «ΤΟ ΚΑΣΤΡΟ» θα παρουσιάσουν την κωμωδία «Της μάνας σου… η σύνταξη!!!» σε σενάριο Μαρίας Ν. Κίτρα και σκηνοθεσία Σουσάνας Καρδούλια.\nΟι παραστάσεις έχουν προγραμματιστεί για το Σάββατο 5 Μαΐου και την Κυριακή 6 Μαΐου 2018, ώρα 20:30 στο Πνευματικό Κέντρο Κρεμαστής.\nΗ σύγχρονη αυτή κωμωδία διαδραματίζεται στο σαλόνι μιας ελληνικής οικογένειας την εποχή της κρίσης!!! Μια απολαυστική ιστορία καθημερινών ανθρώπων που προσπαθούν να επιβιώσουν στην Ελλάδα της οικονομικής κρίσης χωρίς όμως να χάσουν ούτε στιγμή το ταπεραμέντο τους, το χιούμορ τους και φυσικά την αγάπη τους για τη ζωή!!! Η θεατρική αυτή παράσταση αναδεικνύει σύγχρονα κοινωνικά θέματα και επιδιώκει άφθονο γέλιο.\nΠαίζουν: Μιχάλης Λούπης, Παρασκευή Γιωργίου-Χατζηβασιλείου, Κωσταντίνος Τσαμπικάκης, Μαρία Προδρομίδου, Μιχαήλ Λαός, Σπυριδούλα Πάσσαρη, Πάρης Μάτσης, Μαρίνα Κοκάρη, Άννα Τσουκαλά.\n«Της μάνας σου… η σύνταξη»\n5 & 6 Μαΐου


Γιάννη Νεραντζή: Το Ζαπάντι (Μεγάλη Χώρα) στην περίοδο της Τουρκοκρατίας και «Τα καπνά του Ζεμπάν»\nΤο Ζαπάντι (Μεγάλη Χώρα) στην περίοδο της Τουρκοκρατίας και «Τα καπνά του Ζεμπάν»\nΑς δούμε τί αναφέρει και για το γειτονικό του Βραχωριού (Αγρινίου) χωριό Ζαπάντι (Μεγάλη Χώρα) ο περιηγητής Εβλιά Τσελεμπί, το 1667, στον όγδοο τόμο του βιβλίου του Σεγιαχατναμέ, ένα μέρος του οποίου μεταφράστηκε και στα Ελληνικά, με τίτλο: Εβλιά Τσελεμπί, Ταξίδι στην Ελλάδα, (μετάφρ. Ν. Χειλαδάκης, έκδ. Εκάτη, 1991), σ. 210-211 :\n«Ζεμπάν» [Ζαπάντι (Μεγάλη Χώρα)]. Τρείς ώρες δρόμο [μετά το Νατολκό (= Αιτωλικό)] μές στα βουνά και υπάρχει καλοχτισμένος και ωραίος ορεινός κασαμπάς [κωμόπολη], που ανήκει στη δικαιοδοσία του Καπουδάν Πασά και βρίσκεται μέσα στα όρια του σαντζάκ [νομού] του Κάρλελι (Κάρλι-ελί). Είναι «χάς χουμαγιούν [Σουλτανικό χάσι/τιμάριον]», βοεβοδιλίκ [έδρα πολιτικού διοικητηρίου] και καζάς παγιέ [έδρα ιεροδικαστικής εξουσίας σε επίπεδο επαρχίας] εκατόν πενήντα ακτσέδων [ακτσές = νόμισμα της Οθωμανικής Αυτοκρατορίας]. Ο ναχιές [Δήμος (Ζαπαντίου)] του περιλαμβάνει […] χωριά. Στα γύρω βουνά υπάρχουν καταστρεμμένα αρχαία φρούρια. [Στο Ζεμπάν] εδρεύει : Ναϊπης [ιεροδικαστής], υπαγόμενος – διοικητικά – στο Λαχόρ [Βραχώρι Αγρίνιο]. Είναι επίσης έδρα Σεμπάχ-κετχουντασί και έχει: Σερντάρη, Μουχτασίπ [Αγορανόμο], Μπαντζάρ και Χαράτς-εμινί [Φοροεισπράκτορα του κεφαλικού φόρου]. Το τζαμί του παζαριού έχει πολύ μεγάλη ενορία. Ο μιναρές του είναι χτισμένος με σπασμένο τούβλο και η αυλή του στολίζεται με θεόρατα κυπαρίσσια. Υπάρχει ακόμα ένα τζαμί: το Κιουτσούκ-Παζάρ. Σκόρπια στους μαχαλάδες, βρίσκονται: έντεκα μεστζίτ [τέμενος χωρίς μιναρέ], δύο μεντρεσέδες [Ιεροδιδασκαλεία], τρία μεκτέπ [σχολείο για μικρά παιδιά], […] ντερβισάδικοι τεκέδες, τρία χάνια [πανδοχεία] και δύο χαμάμ [Λουτρό για ομαδικό μπάνιο], από τα οποία, το ένα είναι στην κυρίως αγορά και το άλλο σε χίλια τουλάχιστο γεμάτα βήματα απόσταση, στο Κιουτσούκ-Παζάρ. Από μαγαζιά, υπάρχουν πενήντα επτά, κι απ’ αυτά τα πενήντα βρίσκονται στη μεγάλη αγορά. Μια φορά την εβδομάδα γίνεται εμποροπανήγυρη, που συγκεντρώνει πλήθος εμπόρων και αγοραστών. Ο φόρος του παζαριού είναι κληροδότημα του τζαμιού του κωφάλαλου Μουσά Αγά. Ο Μουσά Αγά – που είναι ευνούχος στο σουλτανικό χαρέμι – ίδρυσε την πόλη αυτή στα χρόνια του επουλφατίχ [εκπορθητή] Μουχάμετ Χάν [ = Μωάμεθ Β΄)]. Γι’ αυτό και ονομάζεται: Ζεμπάν (γλώσσα), κατ’ ευφημισμό για τον μουγγό αγά. Ο κασαμπάς [κωμόπολη] έχει τριακόσια σπίτια κακοχτισμένα – και όλα με τούβλα – που περιστοιχίζονται από μπαχτσέδες και αμπέλια. Δυστυχώς οι κάτοικοι είναι λίγοι, γιατί εδώ και μια τετραετία η κωμόπολη μαστίζεται από μια μυστηριώδη επιδημία. Και γι’ αυτόν τον λόγο απαγορεύσανε την είσοδο και σε μένα ακόμα «που δεν είμαι τίποτα». Πάντως, καλά θα κάνει όποιος περάσει απ’ το μέρος αυτό να μην το ομολογάει, γιατί οι χωρικοί των άλλων περιοχών ξέρουν πως το Ζεμπάν είναι μολυσμένο κι αποφεύγουν όσους έρχονται αποκεί. Κι έτσι, κινδυνεύει να βρεθεί χωρίς φαγητό και κατάλυμα. Χάρη στον Αλλάχ, εμείς περάσαμε κείθε και δεν πάθαμε το παραμικρό. Ίσως γιατί δεν ήρθαμε σε επαφή με κανέναν απ’ τους ντόποιους. Και το σουλτανικό φιρμάνι, με το οποίο υποχρεωνότανε ο κασαμπάς να στείλει ραγιάδες και στρατιώτες στον ντισντάρη [Φρούραρχο] της Μάνης [κωμόπολη Παλαιομάνινα Αιτωλοακαρνανίας], το παραδώσαμε σ’ έναν μουσουλμάνο αγρότη, που το σπίτι του ήταν πολύ μακρυά από το Ζεμπάν. Σ’ αυτουνού μείναμε τη νύχτα και το πρωί, αφού του δώσαμε τριακόσια γρόσια και αγοράσαμε ένα άλογο, φύγαμε άρον-άρον. Το κλίμα είναι βαρύ κι η περιοχή παράγει ρύζι. Αλλά το προϊόν που έχει κατακτήσει τον κόσμον όλον, είναι ο καπνός του Ζεμπάν. Είναι πλατύφυλλος κι έχει σέρτικο άρωμα. Ο κασαμπάς δεν έχει τρεχούμενο νερό και όλοι πίνουν απ’ τα πηγάδια. Παρόλα αυτά, όμως η πεδιάδα είναι πολύ καρπερή. Εξαιτίας της επιδημίας, έχουν μείνει λίγοι άντρες στην περιοχή. Έτσι, μια γυναίκα ή μια κόρη με πεντέξι πουγγιά προίκα, μπορεί να παντρευτεί τον καλύτερο μουσουλμάνο. Γι’ αυτό, οι πιο πολλές από τις γυναίκες των σερήδων [πιστών Μουσουλμάνων, σε αντίθεση με το «καφίρηδες (=άπιστοι)»] είναι θυγατέρες γκιαούρηδων [Ελλήνων]. Στα περισσότερα σπίτια μιλάνε όλοι ρωμέικα [Ελληνικά] – το ίδιο καλά με τα τούρκικα, - αλλά η νοοτροπία τους είναι καθαρά ρωμέικη [Ελληνική]. Όλων τα ρούχα είναι τσόχινα. Οι πιο γέροι φοράνε μεγάλα λευκά σαρίκια, ενώ οι νεώτεροι είναι ντυμένοι νησιώτικα κι έχουνε κόκκινα φέσια».\nΤα άλλα δύο τμήματα της μελέτης του Γιάννη Νεραντζή ΕΔΩ:\n(1)Το Σαντζάκιον του Κάρλελι (Κάρλι-ελί) στην περίοδο της Τουρκοκρατίας\n(2) Το Βραχώρι (Αγρίνιον) στην περίοδο της Τουρκοκρατίας


Εμφάνιση μηνυμάτων - Riverson\nΠροφίλ του Riverson »\nΜηνύματα - Riverson\nΝέα και όχι μόνο / Απ: Ψηφίστε για τα Βραβεία του Κιθάρα 2006\n« στις: 20/11/06, 13:24 »\nSorry αλλα ο πανούσης είναι νεοεμφανιζόμενος καλλιτέχνης? λέω τώρα εγώ\n« στις: 15/09/05, 19:56 »\nΠάρα πολύ ωραίο. Μπράβο σου Βάγια\nΔικοί μας στίχοι και ποιήματα / Απ: ...και τι σου απομένει ?\n« στις: 15/09/05, 16:05 »\n"Μα η αγάπη κούκλα μου δεν έχει φορεσιά χρυσή...\nστην θλίψη πάει και κρύβεται... στα δακρυσμένα μάτια."\n« στις: 13/09/05, 21:43 »\n« στις: 08/09/05, 21:51 »\nΚαλησπέρα, όποιος έχει και θέλει ας μου στείλει κομμάτια απο αυτή την δουλειά της Βαλέριας στο Kitharistas_2004@yahoo.com\n« στις: 06/09/05, 21:24 »\nΠαράθεση από: dkostas στις 06/09/05, 12:18\nΤι Λοίζος και Λουίζες και τέτοια!! Εδώ μιλάμε για το "Θεό"!!\nΚροκίδης είναι μόνο ένας και για να συνεργάζεται με Δεσύπρη, κάτι ξέρει αυτός...Που κι αυτός έγραψε Γ..ώ τα τραγούδια! Για να μην πω και για το στίχο του Κολοβού και των άλλων, που μιλάνε κατευθείαν στο στομάχι μου και το μυαλό μου...\nΜην ακούτε τίποτα...Αγοράστε τον τώρα, και περιμένετε να τους δούμε μαζί στη σκηνή σύντομα...\nΧριστόφορε σε πεθύμησα!! Άσε τον Μπάσση και τους άλλους που ασχολείσαι και πιάσε Δεσύπρη και ανάλογα πράγματα και στείλτε μας αδιάβαστους!!\n(Και μιας και όλοι γράφουν "κριτική" για το δίσκο, πάρτε και τη δική μου)\n1) ΑΒΑΤΟ - Φοβερό τραγούδι, με εξαιρετικό "γύρισμα" στη μέση με ταχύτητες κιθάρας που μόνο ο Κροκίδης καταφέρνει!!\n2) Η ΣΙΩΠΗ ΣΤ ΑΥΤΙ- Τελείως Sabbath!\n3) ΑΝΝΑ...Τέλεια φωνητικά και στίχος με ψυχή....\n4) ΥΠΟΘΕΣΕΙΣ- ΌΠοτε το ακούω, η μάννα μου και η αδελφή μου από δίπλα σηκώνονται και χορεύουν σαν τρελές!\n5) ΜΗ ΡΩΤΑΣ- Όταν είμαι στις κλειστές μου, αυτό με στέλνει\n6) ΔΟΝ ΚΙΧΩΤΗΣ- Καθαρά Παπακωνσταντίνικο και άρα μου κάνει\n7) ΕΙΝ΄ΑΡΓΑ- Άμα είσαι καψούρης και σου λείπει αβάσταχτα, (όπως εγώ τώρα-α ρε Μαράκι!!), και τ ακούσεις , μπορεί να πάρεις και τη μηχανή και να στουκάρεις...Ειδικά τα σόλο στο τέλος, είναι όλα τα λεφτά!!\nΑΠΛΑ & ΜΠΕΡΔΕΜΕΝΑ- Φοβερός στίχος και ερμηνεία μέσα στ αυτί μου και στη καρδιά μου\n9) ΜΙΑ ΤΡΥΠΑ ΣΤΗ ΓΙΟΡΤΗ- Και ο Santana μαζί τους;;\nΘα συμφωνήσω απόλυτα με τον φίλο dkosta. Παρόλο που έβαλα εγώ το θέμα αυτό δεν είναι τυχαίο που δεν έχω δώσει καμιά απάντηση στα σχόλια που είδα παραπάνω. Ο καθένας βέβαια κρίνει με τα γούστα του αλλά από ότι μου φαίνετε εδω μέσα υπάρχει μια τάση να την λέει ο ένας στον άλλον. Για καθήστε καλά ρε σεις. Φίλε Πάρη είπες πως μετά απο 5-6 φορές ακρόασης του δίσκου και μάλιστα μετά απο μεγάλη σκέψη αν θα πρέπει να καταθέσεις τις εντυπώσεις σου ο δίσκος δεν σου άρεσε. Δεν λέω, γούστα είναι αυτά αλλά αν κρίνω απο αυτά που λες μου φαίνετε ότι το παρακάνεις. Είναι δυνατόν να λες πως οι ενορχηστρώσεις είναι ξεπερασμένες? Kαι απ'ότι εμαθα είπες πως ο δίσκος είναι χαμηλού μπάτζετ. Μπορείς να μου επισημάνεις πως το συμπέρανες αυτό? Επίσης η ηχογράφηση σύμφωνα με τα λεγόμενα τα δικά σου δεν έγινε και σε τόσο καλά μηχανήματα. Μπορείς επίσης να μου το εξηγήσεις και αυτό? Μην με παρεξηγήσεις απλά ρωτάω για να μαθαίνω και εγώ που δεν ξέρω\nΔισκοπαρουσιάσεις και κριτικές / Γρηγόρης Δεσύπρης - Απλά και Μπερδεμένα\n« στις: 17/07/05, 19:25 »\nΟ Γρηγόρης Δεσύπρης κυκλοφόρησε την νέα του προσωπική δουλειά με τίτλο "Απλά και Μπερδεμένα". Ένα άλμπουμ που πραγματικά θα ξεχωρίσει με 11 δημιουργίες γεμάτες δύναμη.\nΝα ξεκινήσω απο το Είν' αργά ή από το Άννα; Από το Απλά και Μπερδεμένα ή το "Η σιωπή στ' αυτί"; Όλα είναι υπέροχα. Ας ελπίσουμε να γεμίσουν οι Εταιρίες με τέτοιους πολύτιμους θυσαυρούς.\nΤα τραγούδια του cd ειναι τα εξής:\n2) Η ΣΙΩΠΗ ΣΤ ΑΥΤΙ\n5) ΜΗ ΡΩΤΑΣ\n6) ΔΟΝ ΚΙΧΩΤΗΣ\n7) ΕΙΝΑΙ ΑΡΓΑ\n8 ) ΑΠΛΑ ΚΑΙ ΜΠΕΡΔΕΜΕΝΑ\n9) ΜΙΑ ΤΡΥΠΑ ΣΤΗ ΓΙΟΡΤΗ\n10) Ο ΑΝΕΜΟΣ\n11) Η ΝΕΑ ΚΙΒΩΤΟΣ\nΣυναυλίες, παραστάσεις, εκδηλώσεις / Απ: SABBATH - εντυπωσεις!!\n« στις: 26/06/05, 13:38 »\nΕγω πάρ'όλο που μένω κοντά δεν πήγα αλλά άκουσα ότι έγινε χαμός.\nΦωτιές σε αυτοκίνητα κλπ\nΔικές μας συνθέσεις και τραγούδια / Απ: Ένα τραγούδι\n« στις: 17/06/05, 13:13 »\nΠάρα πολύ καλή η μελοποίηση...\n« στις: 15/06/05, 19:39 »\nΠαράθεση από: StRiNgBrEaKeR στις 15/06/05, 19:33\nχρονια πολλα στον riverson ...\nοτι επιθυμεις βαγγελαρα ...\nΝα'σαι καλά φίλε Γιώργο...\n« στις: 08/06/05, 12:07 »\nΛάθη και προτάσεις / Απ: Η τεράστια δύναμη τόσων μελών..........\n« στις: 30/05/05, 09:55 »\nΔικοί μας στίχοι και ποιήματα / Απ: Αγαπητε εσύ περαστικέ μου...\n« στις: 29/05/05, 16:21 »\nΕπιστήμη και Τεχνολογία / Απ: Πανεπιστήμια Mουσικής Τεχνολογίας στο Εξωτερικό\n« στις: 27/05/05, 12:02 »\nΠαράθεση από: anastasiak στις 27/05/05, 11:58\nΠαράθεση από: Riverson (Zω ένα όνειρο!!!!) στις 27/05/05, 11:35\nΕυχαριστώ πάρα πολύ αναστασία\nΑυτά τα πανεπιστήμια τα ξέρεις ή τα βρήκες τώρα?\nΡωτάω γιατί αν τα ξέρεις θα ήθελα να μου πεις την γνώμη σου όσον αφορά την "ποιότητα" τους.\nΤα βρήκα τώρα σε μια γρήγορη αναζήτηση που έκανα. Σίγουρα υπάρχουν κι άλλα..απο οτι γνωρίζω έχει στην Ολλανδία ένα όπου έχει πάει εκεί να σπουδάσει ένα μέλος του Kithara..θα μάθω και θα σου πω αν ενδιαφέρεσαι..\nΝαι, αν μπορείς μάθε και ενημέρωσέ με!!!!\n« στις: 27/05/05, 12:01 »\nΠαράθεση από: Dave Murray στις 27/05/05, 11:48\nΕιναι αμερικανικο και απο τα ακριβα.... αλλα εχει τους καλυτερους μουσικους αποφοιτους...\nTo ξέρω αυτό το Πανεπιστήμιο φίλε Dave, αλλά από όσο ξέρω θέλεις 200,000 δολλάρια για να τελειώσεις.\n« στις: 27/05/05, 11:35 »\n« στις: 27/05/05, 11:29 »\nMερικές φωτογραφίες που βρήκα στον ιστό απο διάφορα κολλέγια:\n« στις: 27/05/05, 11:16 »\nΟ Παπακωνσταντίνου απο ότι ξέρω ετοιμάζει καινούριο δίσκο σε συνεργασία με τον ΧΡΟΣΤΟΦΟΡΟ ΚΡΟΚΙΔΗ!!!!!Ας περιμένουμε λοιπόν.\nΕπιστήμη και Τεχνολογία / Πανεπιστήμια Mουσικής Τεχνολογίας στο Εξωτερικό\n« στις: 27/05/05, 11:05 »\nΘα ήθελα να μου δώσετε πληροφορίες (όποιος ξέρει) όσον αφορά τα Πανεπιστήμια Μουσικής Τεχνολογίας που υπάρχουν στο Εξωτερικό.\nΑν υπάρχει και κάποιο site θα ήταν πολύ χρήσιμο!!!!\nΔικές μας συνθέσεις και τραγούδια / Απ: Καημενο μου δακρυ - MP3\n« στις: 26/05/05, 23:25 »\nΦίλε μου πάρα πολύ καλό, μπράβο!!!!!\nΛάθη και προτάσεις / Απ: Avatar Problem\n« στις: 25/05/05, 22:36 »\nEγώ πιστεύω πως είναι αρκετά μεγάλη για να μπει στο Avatar, γιαυτο δεν μπαινει\nΛάθη και προτάσεις / Απ: Μία πρόταση για το forum...\n« στις: 25/05/05, 21:36 »\nΔισκοπαρουσιάσεις και κριτικές / Απ: Δυτικές συνοικίες - Rock γυνή και θάλασσα\n« στις: 13/05/05, 22:26 »\nΠαράθεση από: nick_rocks στις 13/05/05, 21:23\nΈχουν βαλθεί να μας δείξουν ότι είναι καραγκιόζηδες.\nΩς και στο alter το διαφημίζουν.........\nΈχω δει αρκετές φορές σε αυτό το forum να κατηγορείτε τους καλλιτέχνες που διαφημίζουν την δουλειά τους μέσω του τηλεοπτικού σταθμού Alter. Γιατί; Τι είναι το Alter; Δηλαδή αν διαφημίζονταν στον Αnt1 ή σε όποιοδήποτε άλλο κανάλι θα ήταν σοβαροί και όχι γελοίοι καλλιτέχνες; Για να συμορφωθούμε λίγο όλοι... Ας προσέχουμε λίγο τι λέμε\n« στις: 13/05/05, 22:22 »\nΕγώ να πω μια δική μου απορία...?? Αποκλείεται ένας 15χρονος να έχει ένα αξιοπρεπές συγκρότημα?? (το λέω γιαατί κι εγώ έχω δύο συγκροτήματα, έχω κάνει live και κανείς δεν με δούλεψε)...\nΚατά την δική μου άποψη δεν αποκλείεται ένας 15χρονος να έχει ενα αξιοπρεπές συγκρότημα αλλά είναι πολύ δύσκολο ενα συγκρότημα που αποτελείται απο 15χρονους να αυτοαποκαλείται το καλύτερο συγκρότημα στην Ελλάδα.\n« στις: 13/05/05, 09:06 »\nΠαράθεση από: Dave Murray στις 12/05/05, 19:11\nΠαράθεση από: kiratzoharris στις 12/05/05, 18:40\n..... στους Lordi ....\nMάλλον θα έχουν κάποια συγγένεια με τον Τhe Lord Of The Rings!!!!


Σάμαλι της Σαρακοστής – TasteDriver by Sissy Nika\nΑρχική / Σάμαλι της Σαρακοστής\nΤο γλυκάκι της νηστείας\nΛάμπει στο φως του ήλιου του Γαλαξιδιού, της ναυτικής πολιτειούλας, μας κάνει κλικ και η χρυσοχέρα η Χρυσούλα, μόλις μας το σερβίρει. Άρωμα, χρώματα μοναδικά ξεχύνονται στην αυλή του ξενοδοχείου της, εκεί που σερβίρει το θεϊκό πρωινό στους φιλοξενούμενους. Η πινελιά της με το ρόδι πάνω στο χρυσαφί σάμαλι έχει τη δική της υπογραφή.\nΚάθε κόκκος σιμιγδαλιού κλείνει μέσα του την δική του διαδρομή στις γαστρονομικές περιπέτειες των λαών, γύρω από την λεκάνη της Μεσογείου. Η καταγωγή του κρατά από τη Δαμασκό της Συρίας. Εκεί «λουζόταν» με ροδόνερο αφού τα ρόδα της ήταν διάσημα.\nΓρήγορα η γλύκα του έφθασε στη Σμύρνη και από εκεί στην Πόλη, που το έντυσαν με άρωμα μαστίχας, που η χρήση της αποτελούσε μοναδικό προνόμιο του παλατιού. Το ονομάτισαν σάμαλι.\nΤο σάμαλι για να πετύχει θέλει το χρόνο του, να φουσκώσει, να απορροφήσει σωστά το σιρόπι, να το φτιάξουμε την προηγούμενη ημέρα και να το απολαύσουμε την επόμενη. Δύσκολο γιατί όλο το σπίτι ξεχειλίζει με τα αρώματα και πόσο εγκρατής πια να είσαι… Το μυστικό του είναι η αναλογία των δύο σιμιγδαλιών και το πολύ καλό ανακάτεμα. Ανάλογα με τα υλικά που μας αρέσουν μπορούμε να χαρίσουμε σε κάθε μπουκιά άρωμα ροδόνερου και λεμονιού, κονιάκ και αμύγδαλου, πορτοκαλιού και μαστίχας.\nΕμείς σας δίνουμε την νηστίσιμη εκδοχή. Αν θέλουμε να το κάνουμε παλατιανό τότε χρειάζεται βούτυρο, γιαούρτι ή ακόμα και σησαμέλαιο.\nΣτην Τουρκία το σάμαλι με φθηνά υλικά σιμιγδάλι, ζάχαρη και νερό το πωλούν οι σαλεπιτζήδες ή οι μπακλαβατζήδες.


Άν όμως ρωτήσης μιά μέλισσα: “ Είδες καμμιά ακαθαρσία εδώ στην περιοχή;” θα σου πει : “Ακαθαρσία; οχι, δέν είδα πουθενά εδώ ο τόπος είναι γεμάτος από εύωδιαστά λουλούδια” καί θα σου άναφέρη ένα σωρό λουλούδιατου κήπου, του άγρου κ.λπ.\nΟ βλαμμένος άνθρωπος βλαμμένα σκέφτεται, όλα τά παίρνει αριστερά, όλα τά βλέπει ανάποδα. Ένώ, όποιος έχει καλούς λογισμούς, ο,τι καί να δει , ο,τι καί να του πεις , θα βάλει καλό λογισμό.\nΠροηγούμενο άρθροΧὰνς Κρίστιαν Ἄντερσεν – Το κοριτσάκι με τα σπίρτα\nΕπόμενο άρθροΓουρουνοπούλα παραδοσιακή.


Airetikos on Air: Όταν αστυνομικοί χειροκροτούν εμπόρους ηρωίνης....\nΌταν αστυνομικοί χειροκροτούν εμπόρους ηρωίνης....\nΔεν προκάλεσε σε πολλούς έκπληξη η σημερινή εικόνα, εν ενεργεία αστυνομικοί να συμπαραστέκονται, να χειροκροτούν συναδέλφους τους που πιάστηκαν να συμμετέχουν ενεργά σε κύκλωμα διακίνησης ναρκωτικών. Μάλιστα οι εν ενεργεία αστυνομικοί, αποδοκίμαζαν συναδέλφους τους που έσερναν με χειροπέδες τους εμπόρους ναρκωτικών, τους απειλούσαν κιόλας, όπως βλέπετε στο παρακάτω βίντεο.\nΟι αστυνομικοί, που βλέπουμε στο βίντεο τους ενδιαφέρει να συμπαρασταθούν στους υπόδικους συναδέλφους τους, και όχι προφανώς για το γεγονός ότι όλες οι ενδείξεις δείχνουν ότι οι συνάδελφοι τους πούλαγαν ηρωίνη. Και αν αυτοί οι 20 αστυνομικοί του Βόλου έτρεξαν να χειροκροτήσουν τους εμπόρους ναρκωτικών, είναι σίγουρο, ότι εκφράζουν δεκάδες συναδέλφους τους στην ίδια πόλη. Αυτοί οι άνθρωποι, που πληρώνονται για να προστατεύσουν τον πολίτη, εγκρίνουν προφανέστατα την εμπορία ναρκωτικών. Είμαι σίγουρος δε, ότι κάποιοι από αυτούς έχουν πουλήσει ήδη ναρκωτικά, απλά δεν τους έχουν πιάσει.\nΗ πραίτορες του Δένδια και του Σαμαρά, λοιπόν εκτός από παράρτημα της Χρυσής Αυγής, εκτός από βασανιστής διαμαρτυρομένων πολιτών είναι και έμποροι ναρκωτικών. Αυτή την αστυνομία τους την χαρίζουμε. Δηλώνουμε δε, ότι δεν μας αντιπροσωπεύει, δεν την σεβόμαστε. Με φονιάδες παιδιών, και πιο μεγάλων ανθρώπων(μέσω ναρκωτικών), παρτίδες δεν θέλουμε. Και καλύτερα, αυτή η αστυνομία να διαλυθεί, και να δούμε εξαρχής τι Αστυνομία θέλουμε. Γιατί Αστυνομία θέλουμε, αλλά αστυνομία που αποτελείται από βασανιστές, φασίστες και εμπόρους ναρκωτικών δεν θέλουμε.\nΕτικέτες Αποκάλυψη, Βία, Ναρκωτικά, Σκάνδαλο, Φασισμός, Videos